cyanic-selkie/wikianc huggingface dataset:
ഹെപറ്റൈറ്റിസ് എ വാക്സിൻ
വൈദ്യശാസ്ത്രപരമായ ഉപയോഗങ്ങൾ
യാത്രാസമയത്ത് പിടിപ്പെടാൻ ഏറ്റവും അധികം സാധ്യതയുള്ള രോഗമാണ് ഹെപറ്റൈറ്റിസ് എ, അതുകൊണ്ട് തന്നെ ഇന്ത്യൻ ഉപഭൂഖണ്ഡം, ആഫ്രിക്ക, മധ്യ അമേരിക്ക, തെക്കൻ അമേരിക്ക, കിഴക്കൻ യൂറോപ്പ് തുടങ്ങിയ സ്ഥലങ്ങളിലേക്ക് യാത്ര ചെയ്യുന്നവർക്ക് നിർബന്ധമായും വാക്സിനേഷൻ നൽകണമെന്നു നിർദ്ദേശിക്കപ്പെട്ടിട്ടുണ്ട്.
കൈയുടെ മുകൾഭാഗത്തെ പേശിയിലാണ് സാധാരണയായി വാക്സിനേഷൻ നടത്താറുള്ളത്. കൂടുതൽ നല്ല പ്രതിരോധം നൽകാനായി 2 ഡോസ് നൽകാറുണ്ട്. ആദ്യത്തെ ഡോസിനു ശേഷം 6 മുതൽ 12 മാസം വരെയുള്ള കാലയളവിലാണ് ഉത്തേജക ഡോസ് നൽകാറുള്ളത്. ആദ്യത്തെ വാക്സിനേഷനു ശേഷം 2 മുതൽ 4 ആഴ്ചക്കുള്ളിലാണ് ഹെപറ്റൈറ്റിസ് എ രോഗത്തിനെതിരെയുള്ള പ്രതിരോധം തുടങ്ങാറുള്ളത്. പൂർണ്ണമായ വാക്സിനേഷൻ നൽകിയിട്ടുള്ള ആളുകൾക്ക് ചുരുങ്ങിയത് 15 വർഷം വരെയെങ്കിലും ഈ വാക്സിൻ സംരക്ഷണം നൽകാറുണ്ട്.
2 തരത്തിലുള്ള വാക്സിനുകളും നല്ലരീതിയിൽ പ്രതിരോധം നൽകുന്നുണ്ട്. നിർജീവമായ വൈറസുകൾ അടങ്ങിയ വാക്സിനുകൾ ചുരുങ്ങിയത് 2 വർഷവും, ദുർബ്ബലമാകിയ വൈറസുകൾ ചുരുങ്ങിയത് 5 വർഷവും വളരെ നല്ല രീതിയിൽ പ്രതിരോധം നൽകുന്നതാണ്. നിർജീവമായ വൈറസുകൾ അടങ്ങിയ വാക്സിൻ സുരക്ഷിതമാണെങ്കിലും ദുർബ്ബലമാകിയ വൈറസുകൾ അടങ്ങിയ വാക്സിനുകളുടെ സുരക്ഷിതത്വത്തെക്കുറിച്ച് കൂടുതാൽ പടനങ്ങൾ നടാക്കേണ്ടതുണ്ട്. c
വിപണിയിൽ ലഭ്യമായ വാക്സിനുകൾ
ലഘുചിത്രം|ഹാർവിക്സ് വാക്സിൻ വിപണിയിൽ ലഭ്യമായ ഹെപറ്റൈറ്റിസ് എ വാക്സിനുകളിൽ ചിലതിനെക്കുറിച്ചാണ് ഇവിടെ സൂചിപ്പിക്കുന്നത്.
(1) അവാക്സിം :  "സ്നോഫി പാസ്റ്റർ " എന്ന കമ്പനിയാണു അവാക്സിം വാക്സിനുകൾ വിപണിയിൽ എത്തിക്കുന്നത്. നിർജീവമായ വൈറസുകൾ ആണ് ഈ വാക്സിനിൽ അടങ്ങിയിരിക്കുന്നത്. ഒരോ ഡോസിലും 160 യൂണിറ്റ് ആന്റിജെൻ അടങ്ങിയിരിക്കുന്നു.
(2) എപാക്സൽ : ക്രൂസെൽ കമ്പനിയാണ് ഇത് നിർമ്മിക്കുന്നത്. എച്ച്. എ. വി പുർ, വൈറോഹെപ്പ് എ തുടങ്ങിയ വാണിജ്യ നാമങ്ങളിൽ ആണ് ഇത് വിൽക്കപ്പെടുന്നത്. ഹെപറ്റൈറ്റിസ് ആന്റിജെനു പുറമെ ഇൻഫ്ലുവെൻസ പ്രോട്ടീനുകളും ഈ വാക്സിനുകളിൽ അടങ്ങിയിട്ടുണ്ട്.
(3) ഹാർവിക്സ് : "ഗ്ലാക്സോ സ്മിത്ത് ക്ലൈൻ"നിർമ്മിക്കുന്ന ഈ വാക്സിനുകളിലും നിർജീവാവസ്ഥ്യിലുള്ള വൈറസുകളാണ് അടങ്ങിയിരിക്കുന്നത്. മുതിർന്നവർക്ക് നൽകുന്ന ഡോസിൽ 1440 എലിസ യൂണിറ്റ് വൈറൽ ആന്റിജെൻ ആണ് അടങ്ങിയിരിക്കുന്നത്. കുട്ടികൾക്ക് ഇതിന്റെ പകുതി വൈറൽ ആന്റിജെൻ അടങ്ങിയ ഡോസ് ആണൂ നൽകുന്നത്.
(4) ഹീലീവ് : "സിനോവാക് " ആണ് ഈ പേരിൽ വാക്സിൻ നിർമ്മിക്കുന്നത്. ഇതിലും നിർജീവ അവസ്ഥയിലുള്ള വൈറാസ് ആണ് അടങ്ങിയിട്ടുള്ളത്. മുതിർന്നവർക്ക് നൽകന്ന ഡോസിൽ 500 യൂണിറ്റ് വൈറൽ ആന്റിജെനും കുട്ടീകൾക്കുള്ളതിൽ 250 യൂണിറ്റ് വൈറൽ ആന്റിജെനും അടങ്ങിയിരിക്കുന്നു.
(5) വാക്ട : " മെർക്ക്": കമ്പനി നിർമ്മിക്കുന്ന ഈ വാക്സിനുകളിലും നിർജീവവസ്ഥയിലുള്ള വൈറസ് ആണ് അടങ്ങിയിരിക്കുന്നത്. മുതിർന്നവർക്കുള്ള ഡോസിൽ 50 യൂനിറ്റും കുട്ടികളുദെ ഡോസിൽ 25 യൂണിറ്റും ആന്റിജെൻ അടങ്ങിയിരിക്കുന്നു.
6) ബയോവാക് എ : ഇൻഡ്യയിൽ ബയോവാക് എ എന്ന പേരിലും ഗ്വാട്ടീമല, ഫിലിപ്പൈൻസ്, ബംഗ്ലാദേശ്, നേപ്പാൾ, ഉസ്ബൈക്കിസ്ഥാൻ, ചിലി തുടങ്ങിയ രാജ്യങ്ങളിൽ മെവാക് എ എന്ന പേരിലും വിൽക്കപ്പെടുന്ന ഈ വാക്സിൻ നിർമ്മിക്കുന്നത് "പുക്കാംഗ്" കമ്പനിയാണ് . മറ്റുള്ള വാക്സിനുകളെ പോലെയല്ലാതെ ബൊവാക് എ വാക്സിനിൽ ദുർബ്ബലമാക്കിയ വൈറസുകൾ (Live attenuated Virus)ആണ് അടങിയിയിരിക്കുന്നത് . ബൊവാക് എ യുടെ ഒരു ഡോസ് മാത്രമേ ആവശ്യമുള്ളൂ... ലോകാരോഗ്യസംഘടന നിർദ്ദേശിക്കുന്ന ഹെപറ്റൈറ്റിസ് എ ഒന്നാണ് "ബോവാക് എ" വാക്സിൻ.
അവലംബം
<div class="reflist columns references-column-count references-column-count-2" style="-moz-column-count: 2; list-style-type: decimal;">
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
പുറത്തേക്കുള്ള കണ്ണികൾ
വർഗ്ഗം:വാക്സിനുകൾ
അഡുഗു വരമുല
പല്ലവി
അഡുഗു വരമുല നിച്ചേദനു (അഡുഗു)
അനുപല്ലവി
അഡുഗഡുഗുകു നിന്നേ ദലചു ചുന്നാനു അത്ഭുതമൈനഭക്തികിസൊക്കിനാനു (അഡുഗു)
ചരണം 1
ധന കനകമുലു എന്നൈന നീകു ദാരപുതൃലു സൊഗസൈന യിണ്ട്ല ചനുവുന നൊസഗുദു - സംശയമേല തക്കുവു ചിക്കഗനേല ദാനവബാല (അഡുഗു)
ചരണം 2
അക്രമ ദനുജുല ഗൊട്ടി നീ യാപദലനു ദലമെട്ടി വിക്രമമുന ബഹു വിഖ്യാതിഗാ വിധി ശക്രാദുല ബട്ടമുല നൊസഗെദനു (അഡുഗു)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ആരഭി രാഗത്തിൽ ചിട്ടപ്പെടുത്തിയ കൃതികൾ
ഇരട്ട സ്ലിറ്റ് പരീക്ഷണം
പ്രകാശത്തിന്റെ തരംഗ സ്വഭാവം പ്രദർശിപ്പിക്കാനായി 1801 ൽ തോമസ് യംഗാ ണ് ഇരട്ട സ്ലിറ്റ് പരീക്ഷണം ആദ്യമായി നടത്തിയത്. പ്രകാശം കണികളാണോ തരംഗമാണോ എന്ന കാര്യത്തിൽ തർക്കം നിലനിന്നിരുന്ന കാലഘട്ടമായിരുന്നു അത്. ഈ പരീക്ഷണം പ്രകാശത്തിന്റെ തരംഗ സിദ്ധാന്തം ശരിയാണെന്ന് തെളിയിക്കുന്നതായി അദ്ദേഹം കരുതി. ഒരു നൂറ്റാണ്ടിനു ശേഷം ആധുനിക ഭൗതികശാസ്ത്രത്തിന്റെ വികാസത്തോടെ, പ്രകാശം ഒരേസമയം കണികകളുടേയും തരംഗങ്ങളുടേയും സ്വഭാവം കാണിക്കുമെന്ന് സ്ഥാപിക്കപ്പെട്ടു. ക്വാണ്ടം മെക്കാനിക്സിന്റെ ആവിർഭാവത്തോടെ യംഗിന്റെ പരീക്ഷണം വിചിത്രമായ മറ്റ്‌ ചില നിഗമനങ്ങൾക്കും വഴിതുറന്നു.
യംഗിന്റെ പരീക്ഷണത്തിൽ ഒരു ഏകീകൃത പ്രകാശ സ്രോതസ്സ് ഉപയോഗിച്ചു രണ്ട് സമാന്തര വിടവുകളുള്ള ഒരു പ്ലേറ്റിനെ പ്രകാശിപ്പിക്കുന്നു. വിടവുകൾക്കുള്ളിലൂടെ കടന്നുപോകുന്ന പ്രകാശത്തെ പ്ലേറ്റിന് പിന്നിലുള്ള ഒരു സ്ക്രീനിൽ പതിപ്പിച്ചു നിരീക്ഷിക്കുന്നു. പ്രകാശത്തിന്റെ തരംഗ സ്വഭാവം കാരണം ആ രണ്ട് സ്ലിറ്റുകളിലൂടെ കടന്നുപോകുന്ന പ്രകാശ തരംഗങ്ങൾ തമ്മിൽ ഇടപെടുകയും സ്ക്രീനിൽ തിളക്കമുള്ളതും ഇരുണ്ടതുമായ ബാൻഡുകൾ സൃഷ്ടിക്കുകയും (Interference pattern ) ചെയ്യുന്നു. പ്രകാശം തരംഗങ്ങളല്ല മറിച്ചു കണികകൾ മാത്രമായിരുന്നെങ്കിൽ ഇങ്ങനെ സംഭവിക്കില്ല. എന്നിരുന്നാലും, പ്രകാശം എല്ലായ്പ്പോഴും വ്യക്തിഗത കണങ്ങളായി മാത്രമാണ് സ്ക്രീനിൽ പതിക്കുന്നതെന്ന് പിന്നീട് കണ്ടെത്തി. അങ്ങനെ സ്‌ക്രീനിൽ പതിക്കുന്ന കണികകളുടെ വ്യത്യസ്‌ത സാന്ദ്രത കാരണമാണ് പാറ്റേണുകൾ ദൃശ്യമാകുന്നത്.
ക്വാണ്ടം മെക്കാനിക്സിന്റെ ആവിർഭാവത്തിനു ശേഷം ഫോട്ടോണുകളുടെ സഞ്ചാരപഥം നിർണ്ണയിക്കാൻ സ്ലിറ്റുകൾക്ക് സമീപം ഡിറ്റക്ടറുകൾ ഉൾപ്പെടുത്തി ഇരട്ട സ്ലിറ്റ് പരീക്ഷണങ്ങൾ ആവർത്തിച്ചപ്പോൾ അമ്പരപ്പിക്കുന്ന ഫലങ്ങളാണ് ലഭിച്ചത്. ഒരു സമയം ഓരോ ഫോട്ടോണും ഒരു സ്ലിറ്റിലൂടെ മാത്രമേ (ഒരു ക്ലാസിക്കൽ കണിക പോലെ) കടന്നുപോകുന്നുള്ളൂ എന്നാണ് അവ കണ്ടെത്തിയത്. അതായത് ഫോട്ടോണുകൾ ഒരു തരംഗം പോലെ രണ്ട് സ്ലിറ്റുകളിലൂടെയും കടന്നുപോകുന്നില്ലെന്ന്. അത്തരത്തിൽ പ്രകാശ കണികകൾ ഏത് സ്ലിറ്റിലൂടെയാണ് കടന്നുപോകുന്നതെന്ന് കണ്ടെത്താൻ ശ്രമിച്ചാൽ സ്‌ക്രീനിൽ ഇന്റർഫെറെൻസ് പാറ്റേൺ സൃഷ്ടിക്കപ്പെടുകയുമില്ല. ഈ ഫലങ്ങൾ തരംഗ-കണികാ ദ്വൈതതയുടെ തത്വങ്ങൾ പ്രകടമാക്കുന്നു. ഇലക്ട്രോണുകൾ പോലെയുള്ള മറ്റ് ആറ്റോമിക്-സ്കെയിൽ വസ്തുക്കളും ഇരട്ട സ്ലിറ്റിന് നേരെ വെടിയുതിർക്കുമ്പോൾ സമാന സ്വഭാവം കാണിക്കുന്നതായ് പിന്നീട് ബോധ്യപ്പെട്ടു. കൂടാതെ, വ്യക്തിഗതമായുള്ള ഇംപാക്റ്റുകൾ അന്തർലീനമായി പ്രോബബിലിസ്‌റ്റിക്ക് ആയും കാണപ്പെടുന്നു, ഇത് ക്ലാസിക്കൽ മെക്കാനിക്സ് ഉപയോഗിച്ച് വിശദീകരിക്കാൻ കഴിയില്ല.
ഇലക്ട്രോണുകളേക്കാളും ഫോട്ടോണുകളേക്കാളും വലിയ വസ്തുക്കൾ ഉപയോഗിച്ചു ഈ പരീക്ഷണം നടത്താൻ കഴിയുമെങ്കിലും വലുപ്പം കൂടുന്നതിനനുസരിച്ച് പ്രയാസവുമേറുന്നു. ഇരട്ട-സ്ലിറ്റ് പരീക്ഷണം നടത്തിയ ഏറ്റവും വലിയ വസ്തു 810 ആറ്റങ്ങൾ അടങ്ങിയ തന്മാത്രകളാണ് (അവയുടെ മൊത്തം പിണ്ഡം 10,000 ആറ്റോമിക് മാസ് യൂണിറ്റുകളായിരുന്നു ).
ക്വാണ്ടം മെക്കാനിക്സിന്റെ പസിലുകൾ വ്യക്തമായി പ്രകടിപ്പിക്കുന്നതിനുള്ള  ഒരു ക്ലാസിക് ചിന്താ പരീക്ഷണമായി ഇരട്ട-സ്ലിറ്റ് പരീക്ഷണം മാറി. പരീക്ഷണ ഫലങ്ങൾ പ്രവചിക്കാനുള്ള നിരീക്ഷകന്റെ കഴിവിന്റെ അടിസ്ഥാന പരിമിതി ഇത് പ്രകടമാക്കുന്നതിനാൽ, റിച്ചാർഡ് ഫെയ്ൻ‌മാൻ ഇങ്ങനെ പറഞ്ഞു " ഏത് ക്ലാസിക്കൽ രീതിയിലും വിശദീകരിക്കാൻ കഴിയാത്ത ഒരു പ്രതിഭാസമാണിത്. ഇതിൽ ക്വാണ്ടം മെക്കാനിക്സിന്റെ ഹൃദയമുണ്ട്. വാസ്തവത്തിൽ ക്വാണ്ടം മെക്കാനിക്സിന്റെ ഒരേയൊരു രഹസ്യം ഇതിൽ അടങ്ങിയിരിക്കുന്നു "
അവലംബം
വർഗ്ഗം:ക്വാണ്ടം ബലതന്ത്രം വർഗ്ഗം:ക്വാണ്ടം ഭൗതികം
പി. കേശവൻകുട്ടി
കേരളത്തിലെ മുതിർന്ന ശില്‌പികളിലൊരാളും ശില്പ കലാധ്യാപകനുമാണ് '''പ്രൊഫ.പി. കേശവൻകുട്ടി''' (ജനനം : 1942). നിരവധി ശില്‌പകലാ ക്യാമ്പുകളിൽ ക്യാമ്പ്‌ ഡയറക്‌ടറായി പ്രവർത്തിച്ചു.
ജീവിതരേഖ
മാവേലിക്കരയിൽ ജനിച്ചു. മദ്രാസ്‌ കോളേജ്‌ ഓഫ്‌ ആർട്‌സിൽ നിന്നും ശില്‌പകലയിൽ ഒന്നാം റാങ്കോടെ ഉന്നത ബിരുദം നേടിയ അദ്ദേഹം ആദ്യകാലത്ത്‌ തിരുവനന്തപുരം മെഡിക്കൽ കോളേജിൽ ആർട്ടിസ്റ്റായും പിന്നീട്‌ തിരുവനന്തപുരം കോളേജ്‌ ഓഫ്‌ ഫൈൻ ആർട്‌സിൽ ലക്‌ചറർ, അസ്സി. പ്രൊഫസർ, പ്രൊഫസർ എന്നീ നിലകളിൽ സേവനമനുഷ്‌ഠിച്ചിട്ടുണ്ട്‌. 1998-ൽ ശില്‌പകലാ വിഭാഗം വകുപ്പു മേധാവിയായി സർവ്വീസിൽ നിന്നും വിരമിച്ചു. ദേശീയ തലത്തിലും സംസ്ഥാന തലത്തിലും നടത്തിയിട്ടുള്ള നിരവധി ചിത്രശില്‌പ പ്രദർശനങ്ങളിലും ക്യാമ്പുകളിലും പങ്കാളിയായിട്ടുണ്ട്‌.
വിക്കി-പി.ആർ
വിക്കിപീഡിയയിൽ കമ്പനികൾക്കും കോർപറേറ്റുകൾക്കു വേണ്ടി തിരുത്തൽ നടത്തികൊടുക്കാനായി കഴിവുകൾ വിപണനം ചെയ്യുന്ന ഒരു പബ്ലിക് റിലേഷൻ സ്ഥാപനമാണ് വിക്കി-പി.ആർ. അമേരിക്കൻ ഐക്യനാടുകൾ ആസ്ഥാനമായി പ്രവർത്തിക്കുന്ന ഈ സ്ഥാപനത്തെ 2013 ഒക്ടോബർ 25 മുതൽ വിക്കിപീഡിയയിൽ തിരുത്തൽ നടത്തുന്നതിൽ നിന്ന് തടയപ്പെട്ടിട്ടുണ്ട്.വിക്കിപീഡിയയിൽ തിരുത്തലുകൾ നടത്തുമ്പോൾ സ്വീകരിക്കേണ്ട സാമാന്യ നടപടിക്രമങ്ങൾ ലംഘിച്ചത് മൂലമാണ് ഈ സ്ഥാപനത്തെ തിരുത്തൽ നടത്തുന്നതിൽ നിന്നും തടഞിരിക്കുന്നത്. 2010ൽ ഡാരിയസ് ഫിഷർ (സി.ഒ.ഒ) ജോർഡാൻ ഫ്രഞ്ച് (സി.ഇ.ഒ) എന്നിവർ ചേർന്നാണ്‌ വിക്കി-പി.ആർ സ്ഥാപിച്ചത്.
അവലംബം
വർഗ്ഗം:കമ്പനികൾ
മായാമയൂരം
സിബി മലയിലിന്റെ സംവിധാനത്തിൽ മോഹൻലാൽ, തിലകൻ, രേവതി, ശോഭന എന്നിവർ പ്രധാനവേഷങ്ങളിൽ അഭിനയിച്ച് 1993ൽ പുറത്തിറങ്ങിയ ഒരു മലയാളചലച്ചിത്രമാണ് മായാമയൂരം. മോഹൻലാൽ ഇതിൽ നരേന്ദ്രൻ, ഉണ്ണി എന്നീ ഇരട്ട കഥാപാത്രങ്ങൾക്ക് ജീവൻ നൽകിയിരിക്കുന്നു. ഗുഡ്നൈറ്റ് ഫിലിംസിന്റെ ബാനറിൽ ആർ. മോഹൻ നിർമ്മിച്ച ഈ ചിത്രം മനോരാജ്യം റിലീസ് വിതരണം ചെയ്തിരിക്കുന്നു. കഥയും തിരക്കഥയും സംഭാഷണവും എഴുതിയത് രഞ്ജിത്ത് ആണ്.
സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് രഘുകുമാർ ആണ്.
പുറത്തേക്കുള്ള കണ്ണികൾ
വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:രഞ്ജിത് കഥ എഴുതിയ ചലച്ചിത്രങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
സൗദ് ഇബ്ൻ അബ്ദുൽ അസീസ്‌
ആധുനിക സൗദി അറേബ്യയുടെ രണ്ടാമത്തെ ഭരണാധികാരിയാണ് സൗദ് ഇബ്ൻ അബ്ദുൽ അസീസ്‌ (سعود بن عبد العزيز آل سعود Su‘ūd ibn ‘Abd al-‘Azīz Āl Su‘ūd) (ജനനം-1902, മരണം-1969).
ഭരണ ചരിത്രം
സൗദി അറേബ്യയുടെ പ്രഥമ ഭരണാധികാരിയായ അബ്ദുൽ അസീസ്‌ രാജാവിന്റെ മരണ ശേഷം ആണ് അദ്ദേഹത്തിന്റെ രണ്ടാമത്തെ മകനായ സൗദ് ഇബ്ൻ അബ്ദുൽ അസീസ്‌ രാജാവായി അധികാരത്തിൽ വന്നത്.
അവലംബം
വർഗ്ഗം:സൗദി അറേബ്യയുടെ ഭരണാധികാരികൾ വർഗ്ഗം:1902-ൽ ജനിച്ചവർ
ചെക്ക്‌ എയർലൈൻസ്
ചെക്ക് റിപബ്ലിക്കിൻറെ ദേശീയ എയർലൈനാണ് സിഎസ്എ ചെക്ക് എയർലൈൻസ്. എയർലൈൻസിൻറെ ഹെഡ് ഓഫിസ്‌ സ്ഥിതിചെയ്യുന്നത് പ്രേഗിലെ റുസീനിനെ വക്ലാവ് ഹവേൽ എയർപോർട്ടിലാണ്. ജെറ്റ് എയർലൈനർ സർവീസുകൾ ആരംഭിച്ച ലോകത്തിലേ രണ്ടാമത്തെ എയർലൈനാണ് ചെക്ക് എയർലൈൻസ് (1957-ൽ ടിയു-104 വിമാനങ്ങൾ ഉപയോഗിച്ച്). മാത്രമല്ല, സ്ഥിരം ജെറ്റ്-ഒൺലി റൂട്ടുകൾ ആരംഭിച്ച ആദ്യ എയർലൈനും ചെക്ക് എയർലൈൻസ് ആണ് (പ്രേഗിനും മോസ്കോയ്ക്കും ഇടയിൽ). ഇന്ന് ചെക്ക് എയർലൈൻസ് ഷെഡ്യൂൾഡ്, ചാർട്ടർ, കാർഗോ സർവീസുകൾ നടത്തുന്നു.
ചെക്ക്‌ എയർലൈൻസ് സ്കൈടീം അലയൻസ് അംഗമാണ്. ചെക്ക് എയർലൈൻസ് ചെക്ക് എയറോഹോൾഡിംഗ്സ് ഗ്രൂപ്പ് ഓഫ് കാമ്പനീസിൻറെ ഭാഗമാണ്.
ചരിത്രം
1923 ഒക്ടോബർ 6-നു ചെക്കോസ്ലോവാക്യ സ്റ്റേറ്റ് എയർലൈൻസ് എന്നാ പേരിൽ ചെക്കോസ്ലോവാക്യ സർക്കാരാണ് സിഎസ്എ സ്ഥാപിച്ചത്. [3] 23 ദിവസങ്ങൾക്കു അപ്പുറം സിഎസ്എ-യുടെ ആദ്യ വിമാനം പ്രേഗിൽനിന്നും ബ്രാറ്റിസ്ലാവയിലേക്ക് പറന്നു. 1930 വരെ ആഭ്യന്തര റൂട്ടുകളിൽ മാത്രമാണ് സിഎസ്എ സർവീസ് നടത്തിയത്. 1930-ൽ സിഎസ്എ-യുടെ ആദ്യ അന്താരാഷ്ട്ര വിമാനം പ്രേഗ് മുതൽ ബ്രാറ്റിസ്ലാവവരേയും അവിടേനിന്നും സഗ്രേബിലേക്ക് ആയിരുന്നു. 1939-ൽ ചെക്കോസ്ലോവാക്യ മൂന്ന് ഭാഗങ്ങളായി വേർപ്പെട്ടപ്പോൾ എയർലൈൻ അടച്ചുപൂട്ടി.
1950-ൽ സിഎസ്എ ആദ്യ ട്രിപ്പിൾ വിമാന റാഞ്ചലിനു ഇരയായി. മൂന്ന് ചെക്കോസ്ലോവാക്യ എയർലൈനറുകൾ മ്യൂനിക്കിനു സമീപം എർഡിംഗിലുള്ള അമേരിക്കൻ എയർബേസിലേക്കു പറന്നു, ഇതു ശീതയുദ്ധത്തെ ഒരു രാത്രികൊണ്ടു ആളികത്തിച്ചു. മാർച്ച്‌ 24-നു രാവിലെ മൂന്ന് ഡഗ്ലസ് ദകോട്ട വിമാനങ്ങൾ പ്രേഗിനു പകരം മ്യൂണിക്കിൽ ഇറങ്ങി. ബ്ര്ണോയിൽനിന്നുമുള്ള ആദ്യ വിമാനം 08:20-നും, മോറാവ്സ്കാ ഒസ്ട്രാവയിൽനിന്നുള്ള രണ്ടാമത്തെ വിമാനം 08:40-നും, ബ്രാറ്റിസ്ലാവയിൽനിന്നുള്ള മൂന്നാമത്തെ വിമാനം 09:20-നും മ്യൂണിക്കിൽ ഇറങ്ങി. മൂന്നിൽ രണ്ടു യാത്രക്കാരും സ്വമേധയ യാത്രചെയ്തവർ അല്ലായിരുന്നു, അവർ പിന്നീട് ചെക്കോസ്ലോവാക്യയിലേക്കു തന്നെ മടങ്ങി. ചെക്കോസ്ലോവാക്യ കമ്മ്യൂണിസ്റ്റ്‌ സർക്കാർ ‘കിഡ്നാപ് ടോ എർഡിംഗ്’ എന്ന പേരിൽ പുസ്തകവും, നാടകവും, സിനിമയും ഇറക്കി. ഇതിൽ തിരിച്ചെത്തിയവരെ നായകരായും മറ്റുള്ളവരെ ചതിയന്മാരായുമാണ് കാണിക്കുന്നത്. ബ്ര്ണോയിൽനിന്നുള്ള വിമാനത്തിൻറെ പൈലറ്റ്‌, മുൻ റോയൽ എയർ ഫോഴ്സ് 311 സ്ക്വാഡ്രൺ പൈലറ്റ്‌, ജോസെഫ് ക്ലെസ്നി ആയിരുന്നു, തലയ്ക്കു നേരെ പിസ്റ്റൾ തോക്ക് ഉണ്ടായിക്കൊണ്ടാണ് ബ്ര്ണോ മുതൽ എർഡിംഗ് വരെ അദ്ദേഹം വിമാനം പറത്തിയത്.
ലക്ഷ്യസ്ഥാനങ്ങൾ
45 രാജ്യങ്ങളിലെ 89 ലക്ഷ്യസ്ഥാനങ്ങളിലേക്ക് നിലവിൽ ചെക്ക്‌ എയർലൈൻസ് സർവീസ് നടത്തുന്നു. പ്രേഗ് എയർപോർട്ടിൽനിന്നും 32 റൂട്ടുകളിൽ ചെക്ക് എയർലൈൻസ് മാത്രമാണ് സർവീസ് നടത്തുന്നത്, ഇതിൽ ഒസ്ട്രാവയിലേക്കുള്ള പ്രാദേശിക റൂട്ടും ഉൾപ്പെടുന്നു, കൂടാതെ സ്ലോവാക്യയിലെ കോസൈസിലേക്കുള്ള ഫീഡിർ റൂട്ടും. 40 ശതമാനം വിമാനങ്ങളും 30 ശതമാനത്തിൽ കൂടുതൽ കാപാസിറ്റിയും ഈ 32 റൂട്ടുകളിലാണ്.
ഹെഡ് ഓഫീസ്
ചെക്ക് എയർലൈൻസിൻറെ ഹെഡ് ഓഫീസ് പ്രേഗിലെ റുസീനിനെ, 6-മത്തെ ഡിസ്ട്രിക്റ്റ്, വക്ലാവ് ഹവേൽ എയർപോർട്ടിനു സമീപം എപിസി ബിൽഡിംഗിലാണ്.ഡിസംബർ 30, 2009-ൽ തങ്ങളുടെ ഹെഡ് ഓഫീസ് 607 മില്യൺ സിഎസ്കെ-യ്ക്കു എയർപോർട്ടിനു വിൽക്കും എന്ന് സിഎസ്എ പ്രഖ്യാപിച്ചു.
ഏലിയാസ് ലോൺറോട്ട്
ഒരു ഫിന്നിഷ് ഫിസിഷ്യനും ഫിലോളജിസ്റ്റും പരമ്പരാഗത ഫിന്നിഷ് വാമൊഴി കവിതകളുടെ ശേഖരകർത്താവുമായിരുന്നു ഏലിയാസ് ലോൺറോട്ട് (ഫിന്നിഷ്: [ˈeliɑs ˈlønruːt] (കേൾക്കുക); 9 ഏപ്രിൽ 1802 - 19 മാർച്ച് 1884). ഫിൻലൻഡ്, റഷ്യൻ കരേലിയ, കോല പെനിൻസുല, ബാൾട്ടിക് രാജ്യങ്ങൾ എന്നിവിടങ്ങളിൽ നടത്തിയ നിരവധി പര്യവേഷണങ്ങളിൽ നിന്നും ഫിന്നിഷ് വാമൊഴി പാരമ്പര്യത്തിൽ നിന്ന് ശേഖരിച്ച ചെറിയ ബല്ലാഡുകളിൽ നിന്നും ഗാനരചനകളിൽ നിന്നും ഫിന്നിഷ് ദേശീയ ഇതിഹാസമായ കലേവാല (1835, വികസിപ്പിച്ചത് 1849) സൃഷ്ടിച്ചതിലാണ് അദ്ദേഹം കൂടുതൽ അറിയപ്പെടുന്നത്.
വിദ്യാഭ്യാസവും ആദ്യകാല ജീവിതവും
അന്ന് സ്വീഡന്റെ ഭാഗമായിരുന്ന ഫിൻലൻഡിലെ ഉസിമ പ്രവിശ്യയിലെ സമ്മട്ടിയിലാണ് ലോൺറോട്ട് ജനിച്ചത്. അക്കാഡമി ഓഫ് ടർകുവിൽ വൈദ്യശാസ്ത്രം പഠിച്ചു. ടർക്കുവിലെ വലിയ അഗ്നിബാധ അദ്ദേഹത്തിന്റെ ആദ്യ അധ്യയന വർഷത്തോടൊപ്പമായിരുന്നു. തീപിടിത്തത്തിൽ സർവ്വകലാശാല നശിച്ചതിനാൽ, അത് ഗ്രാൻഡ് ഡച്ചിയുടെ പുതിയ ഭരണ കേന്ദ്രവും ഫിൻലാന്റിന്റെ ഇന്നത്തെ തലസ്ഥാന നഗരവുമായ ഹെൽസിങ്കിയിലേക്ക് മാറ്റി.ലോൺറോട്ടും പിന്നാലെയെത്തുകയും 1832-ൽ ബിരുദം നേടുകയും ചെയ്തു.
External links
വർഗ്ഗം:1802-ൽ ജനിച്ചവർ വർഗ്ഗം:1884-ൽ മരിച്ചവർ
എരുവയിൽ ചക്രപാണി വാര്യർ
ആലപ്പുഴയിലെ കായംകുളം സ്വദേശിയായ എരുവയിൽ ചക്രപാണി വാര്യർ(1865-1952)സംഗീതനാടക രചയിതാവും കവിയും ആയിരുന്നു. അഭിഭാഷകനായും പത്രപ്രവർത്തകനായും ജോലിനോക്കിയിട്ടുള്ള അദ്ദേഹം നിരവധി ലേഖനങ്ങളും അക്കാലത്തെ മാസികകളിൽ പ്രസിദ്ധീകരിച്ചിരുന്നു.
ഗുസ്താവ് ഈഫൽ
ഈഫൽ ഗോപുരത്തിന്റെ നിർമ്മാണത്തിലൂടെ പ്രശസ്തനായ  ഫ്രഞ്ച് എൻജിനീയറാണ് അലക്‌സാണ്ടർ ഗുസ്താവ് ഈഫൽ.
ജീവിതരേഖ
1832 ഡിസംബർ 15-ന് ഫ്രാൻസിലെ ഡിജോണിൽ ജനിച്ചു. സെൻട്രൽ സ്‌കൂൾ ഓഫ് മാനുഫാക്ചറിങ് ആർട്‌സിൽ നിന്ന് എൻജിനീറിംഗ് പഠനം പൂർത്തിയാക്കി. വൻകിട പാലങ്ങൾ രൂപകല്പന ചെയ്ത് നിർമ്മിക്കുന്നതിലായിരുന്നു ഈഫലിന് താത്പര്യം. പോർച്ചുഗലിലെ ഡ്യൂറോ നദിക്കു കുറുകെ നിർമ്മിച്ച പാലം, ഫ്രാൻസിലെ ഗാരാബിറ്റ് വയാഡക്റ്റ് എന്നിവ ഇദ്ദേഹം രൂപകല്പന ചെയ്തതാണ്. ന്യൂയോർക്കിലെ സ്റ്റാച്യു ഓഫ് ലിബർട്ടിയുടെ ഇരുമ്പുപണി രൂപകല്പന ചെയ്തതും ഗുസ്താവ് ഈഫലായിരുന്നു. 1912-ൽ ആദ്യത്തെ ഏറോനോട്ടിക്‌സ് പരീക്ഷണശാലയും സ്ഥാപിച്ചു. ആ വർഷം തന്നെ വിൻഡ് ടണലും രൂപകല്പന ചെയ്തു.
പുറം കണ്ണികൾ
വർഗ്ഗം:എഞ്ചിനീയർമാർ വർഗ്ഗം:1832-ൽ ജനിച്ചവർ വർഗ്ഗം:ഡിസംബർ 15-ന് ജനിച്ചവർ വർഗ്ഗം:1923-ൽ മരിച്ചവർ വർഗ്ഗം:ഡിസംബർ 27-ന് മരിച്ചവർ
ചാരതിരുത
~
തിരുത വർഗ്ഗത്തിലെ (mullet) ഒരു മത്സ്യമാണ് ചാരത്തിരുത അഥവാOedalechilus labeo.
അംബിക (ദേവത)
പാർവ്വതി / ദുർഗയുടെ പേരുകളിൽ ഒന്നാണ് അംബിക. സിംഹത്തിന്റെയോ കടുവയുടെയോ പുറത്ത് സഞ്ചരിക്കുന്ന അംബികയ്ക്ക് ആയുധങ്ങൾ വഹിക്കുന്ന എട്ടു കൈകളുണ്ട്. അംബിക ദുർഗ സപ്തഷഷ്ഠിയിലെ കൗശികിയെന്നറിയപ്പെടുന്നു. പാർവ്വതി ദേവിയുടെ ശരീരത്തിൽ നിന്നും ഉരുത്തിരിഞ്ഞ് ശുംഭനെന്നും, നിശുംഭനെന്നുമറിയപ്പെടുന്ന അസുരന്മാരെ ദേവന്മാരുടെ അഭ്യർത്ഥനപ്രകാരം നിഗ്രഹിച്ചു. പാർവതിയുടെയും ആദി ശക്തിയുടെയും ഒരു രൂപമാണ് അംബിക. ഇന്ത്യയിലെ ദേവതയായ ദുർഗ്ഗ / പാർവതി / അംബികയെ അംബേ മാതാ എന്നു വിളിക്കുന്നു.
അവലംബം
വർഗ്ഗം:ഹിന്ദു ദേവതമാർ
നാഷണൽ ഫെഡറേഷൻ ഓഫ് പോസ്റ്റൽ എംപ്ലോയീസ്
തൊഴിലാളി വർഗ്ഗ ഐക്യത്തിന്റെയും വർഗ്ഗ സമരത്തിന്റെയും തത്ത്വങ്ങളെ മുൻനിർത്തി ഇന്ത്യയിലെ തപാൽ തൊഴിലാളികളുടെ ക്ഷേമത്തിനും മുന്നേറ്റത്തിനും തപാൽ വകുപ്പിനെ പൊതുമേഖലയിൽ നിലനിർത്തി ശക്തിപ്പെടുത്തുന്നതിനുമായി പ്രവർത്തിക്കുന്ന പുരോഗമന കാഴ്ചപ്പാടുള്ള ഇന്ത്യൻ തപാൽ തൊഴിലാളി പ്രസ്ഥാനമാണ് എൻ എഫ് പി ഇ അഥവാ നാഷണൽ ഫെഡറേഷൻ ഓഫ് പോസ്റ്റൽ എംപ്ലോയീസ്. ഇന്ത്യയിലെ തപാൽ,ആർ.എം.എസ് രംഗത്തെ ഏറ്റവും ശക്തമായ ട്രേഡ് യൂണിയനാണ് ഇത്.
പതാക
തൊഴിലാളി വർഗ്ഗത്തിന്റെ രക്തപതാക സംഘടന തങ്ങളുടെ പതാകയായി സ്വീകരിച്ചിരിക്കുന്നു. ചുവന്ന പതാകയുടെ മധ്യഭാഗത്ത് വൃത്താകൃതിയിൽ പരസ്പരം കോർത്തു പിടിച്ചിരിക്കുന്ന ഏഴു കൈകളും അതിനു നടുവിൽ ആംഗലേയ ഭാഷയിൽ എൻ എഫ് പി ഈ എന്നും വെള്ള നിറത്തിൽ രേഖപ്പെടുത്തിയിരിക്കുന്നു
ചിഹ്നം
നടുവിൽ|ചട്ടം|എൻ എഫ് പി ഇ യുടെ പതാകയിൽ ഈ ചിഹ്നം വെള്ള നിറത്തിൽ ആലേഖനം ചെയ്യപ്പെട്ടിരിക്കുന്നു.
വർഗ്ഗം:സംഘടനകൾ
ആൻ നെഖേൽ കോട്ട
ഈജിപ്തിലെ സിനായി പെനിൻസുലയിലെ നെഖേൽ മുനിസിപ്പാലിറ്റിയിൽ സ്ഥിതിചെയ്യുന്ന ഒരു കെസാർ (കോട്ട) ആണ് ഒരു നെഖേലിന്റെ കോട്ട. ഉപദ്വീപിന്റെ കൃത്യമായ കേന്ദ്രത്തിൽ ഇത് ഒരു തന്ത്രപരമായ സ്ഥാനം വഹിക്കുന്നു. സൈറ്റിലെ ഖനനത്തിൽ പുരാതന ഈജിപ്തിൽ നിന്നുള്ള അവശിഷ്ടങ്ങൾ കണ്ടെത്തിയിട്ടുണ്ട്. വിശുദ്ധ മുസ്ലിം തീർത്ഥാടനങ്ങളായ ഹജ്ജ് അല്ലെങ്കിൽ ഉംറ ഏറ്റെടുക്കുന്ന മുസ്ലീം തീർഥാടകർക്ക് ചരിത്രപരമായി ഇത് ഒരു പ്രധാന ഇടമാണ്. വലത്ത്‌|ലഘുചിത്രം| ഇരുപതാം നൂറ്റാണ്ടിന്റെ തുടക്കത്തിൽ കോട്ടയിൽ നിന്നുള്ള കാഴ്ച ലഘുചിത്രം| സൂയസിന് 70 മൈൽ കിഴക്കായി അൻ-നെഖേലിനൊപ്പം 1931 സീനായിയുടെ ഭൂപടം
മംലൂക്ക് യുഗം
ഒരു കോട്ട ഈ സൈറ്റിൽ നിർമ്മിച്ചത് സിക്കാസിയൻ മമ്ലൂക്ക്  സുൽത്താൻ അൽ-അഷ്റഫ് കംസുഹ് അൽ-ഘവ്രി ആണ്. 1483-ൽ ഇവിടം സന്ദർശിച്ച ഒരു കൂട്ടം ക്രിസ്ത്യൻ തീർത്ഥാടകർ ( ഫെലിക്സ് ഫാബ്രി ഉൾപ്പെടെ)  നെഖേലിൽ ഒരു വലിയ കിണർ ഉണ്ടെന്ന് രേഖപ്പെടുത്തിയിട്ടുണ്ട്, അതിനെ "സുൽത്താന്റെ കിണർ" എന്ന് വിളിച്ചിരുന്നു, കാരണം തീർത്ഥാടന സമയത്ത് സുൽത്താൻ തീർഥാടകർക്ക് വെള്ളം എടുക്കാൻ .രണ്ട് ഒട്ടകങ്ങളോടൊത്ത്  ഒരാളെ   ദിവസം മുഴുവൻ നിയോഗിച്ചു. ഫ്രഞ്ചുകാർ സെന്റ് കാതറിൻ മഠത്തിലേക്കുള്ള യാത്രയിലായിരുന്നു, അവർക്ക് ലഭിക്കാനിടയുള്ള സ്വീകരണത്തിന്റെ അനിശ്ചിതത്വം കാരണം കിണർ ഒഴിവാക്കി.
ഓട്ടോമൻ യുഗം
1517 ൽ ഈജിപ്തിൽ അധിനിവേശത്തെത്തുടർന്ന് പതിനാറാം നൂറ്റാണ്ടിൽ സുൽത്താൻ സെലിം ആണ് നിലവിലുള്ള കോട്ട പണിതത്. ഈജിപ്ത്, മൊറോക്കോ, അൽജിയേഴ്സ്, സ്പെയിൻ എന്നിവിടങ്ങളിൽ നിന്നുള്ള തീർഥാടകരെ സംരക്ഷിക്കാൻ " മൂറിഷ്" സൈനികരെ നിയോഗിച്ചു.
മുഹമ്മദ് അലി യുഗം
പത്തൊൻപതാം നൂറ്റാണ്ടിന്റെ ആദ്യ ദശകത്തിൽ ഈ സ്ഥലം സന്ദർശിച്ച ജോഹാൻ ലുഡ്‌വിഗ് ബർക്ക്‌ഹാർട്ട്, കല്ല് മതിലുകളുള്ള ഒരു വലിയ കെട്ടിടം റിപ്പോർട്ടുചെയ്തു. ഉപ്പുവെള്ള കിണറ്റിൽ നിന്ന് തീർഥാടകർക്ക് ഒരു വലിയ ജലസംഭരണി ഉണ്ടായിരുന്നു. അമ്പതോളം സൈനികർ ഉൾപ്പെട്ട ഈ പട്ടാളത്തിൽ വഹാബികൾക്കെതിരായ പര്യവേഷണങ്ങളിൽ ഈജിപ്ഷ്യൻ സൈന്യത്തെ സഹായിക്കാൻ കോട്ട ഒരു മാഗസിൻ ആയി ഉപയോഗിച്ചു.
പത്തൊൻപതാം നൂറ്റാണ്ടിൽ, തീർഥാടകർ ഇപ്പോഴും ഈ പാത ഉപയോഗിച്ചിരുന്നപ്പോൾ, റോഡിൽ കഴുതപ്പുലികൾ ,ഡബ്ബ എന്നിവ ഉണ്ടായിരുന്നു. അവ ചത്തുവീഴുന്ന ഒട്ടകങ്ങളെ ആശ്രയിച്ച് ജീവിച്ചിരുന്നു. വളരെ വിശക്കുന്നുവെങ്കിൽ, ഇവ ഏകാന്ത യാത്രക്കാരെ ആക്രമിച്ചതായി പറയപ്പെടുന്നു. ആക്രമണത്തെ ഭയ ന്ന്ആൻ നെഖേലിലെ താമസക്കാർ രാത്രി ഗ്രാമം വിടുകയില്ല, ശവംതീനികളെ ഭയപ്പെടുത്താൻ നായ്ക്കളെ സൂക്ഷിക്കുകയും ചെയ്തു. വലത്ത്‌|ലഘുചിത്രം| 1914 ന് മുമ്പ് ഒരു നെഖേൽ കോട്ടയും ഗ്രാമവും. ഇരുപതാം നൂറ്റാണ്ടിന്റെ തുടക്കത്തിൽ ഒരു പര്യവേക്ഷകൻ ഇതിനെ "തീർത്തും തരിശായ നിലത്ത്" ഒരു ചതുര കോട്ടയായി വിശേഷിപ്പിക്കുന്നു, ഇത് ഹജ്ജ് തീർഥാടകർക്ക് വെള്ളം നൽകാനുള്ള സ്ഥലമായി നിർമ്മിച്ചിരിക്കുന്നു. ഇത് കൈകാര്യം ചെയ്തത് ഒരു ഉദ്യോഗസ്ഥനും പത്ത് സൈനികരും ആയിരുന്നു; മുൻ സൈനികരും അവരുടെ കുടുംബങ്ങളും വസിക്കുന്ന പതിനഞ്ച് മുതൽ ഇരുപത് വരെ വീടുകൾ ഉൾപ്പെടുന്നതാണ് കോട്ടയ്ക്ക് ചുറ്റുമുള്ള ഒരു ഗ്രാമം. എല്ലാ ഭക്ഷണങ്ങളും ഗാസയിൽ നിന്നോ സൂയസിൽ നിന്നോ കൊണ്ടുപോയി, വാഡി എൽ-ആരിഷ് വെള്ളപ്പൊക്കത്തിൽ ഗ്രാമീണർ ധാന്യവും ചോളവും ഉപയോഗിച്ച് ചെറിയ നിലങ്ങൾ കൃഷി ചെയ്തിരുന്നു. ഇത് എല്ലാ വർഷവും സംഭവിച്ചില്ല, വാദി വളരെ വേഗം വറ്റിപ്പോയി. ഗ്രാമവാസികളിൽ ചിലർ ഒട്ടകങ്ങളും സൂക്ഷിച്ചിരുന്നു. കൈരോ തീർഥാടകർക്ക് സൂയസിൽ നിന്ന് ആൻ നെഖേലിൽ എത്താൻ മൂന്ന് ദിവസവും, ഏകാബ യിൽ എത്താൻ മൂന്ന് ദിവസവും കൂടിയും വേണ്ടിയിരുന്നു.
ഒന്നാം ലോകമഹായുദ്ധം
1900 ഓടെ തീർത്ഥാടനം സൂയസ് ഉൾക്കടലിന്റെ തീരത്തുകൂടിയുള്ളതിലേക്ക്  മാറി, ആൻ- നെഖേൽ തകർച്ചയിലായി. സൂയസ് കനാലിനെതിരായ തുർക്കി ആക്രമണത്തിൽ പങ്കുചേരുമെന്ന് പ്രതീക്ഷിച്ച് 1915 ൽ 120 ഡ്രൂസ് വോളന്റിയർമാരുമായി ലെബനൻ ഡ്രൂസ് നേതാവ് ഷാക്കിബ് അർസ്‌ലാൻ കോട്ടയിലെത്തി. ആക്രമണത്തിന്റെ ആകെ പരാജയത്തോടെ, ഡ്രൂസ് സേന അവരുടെ വീടുകളിലേക്ക് മടങ്ങി. ഒന്നാം ലോകമഹായുദ്ധസമയത്ത് തുർക്കി സൈന്യം കോട്ട തകർത്തു. കേണൽ വില്യം ഗ്രാന്റെ നേതൃത്വത്തിൽ മൂന്ന് വിമാനങ്ങളുള്ള രണ്ട് ബ്രിട്ടീഷ് കുതിരപ്പട നിരകൾ 1917 ഫെബ്രുവരി 17 ന് ആൻ നെഖേലിനെ സമീപിച്ചു, അത് ഉപേക്ഷിക്കപ്പെട്ടുവെന്ന് കണ്ടെത്തി. തുർക്കികൾക്കെതിരായ സിനായ് പ്രചാരണത്തിലെ അവസാന ബ്രിട്ടീഷ് നടപടിയാണിത്. ഈജിപ്ഷ്യൻ ബ്രിട്ടീഷ് കമാൻഡിന് റിപ്പോർട്ട് ചെയ്യാനായി 1917 ജൂലൈയിൽ അക്കാബ പിടിച്ചെടുത്ത ശേഷം കോട്ടയ്ക്കടുത്തുള്ള അവശിഷ്ടങ്ങൾ 59-‍ാ‍ം അധ്യായത്തിൽ (ജ്ഞാനത്തിന്റെ ഏഴു തൂണുകൾ) ടി‌ഇ ലോറൻസ് എഴുതുന്നു.
ഒരു സന്ദർശകൻ, 1930 ഓടെ, മൂന്ന് പോലീസുകാരെയും ഒരു കോർപ്പറലിനെയും ഒരു ഗ്രാമീണനെയും കണ്ടെത്തി, വലിയ റിസർവോയർ സന്ദർശിക്കാൻ യോഗ്യമാണെന്ന് ശുപാർശ ചെയ്തു. കാറിൽ യാത്രചെയ്യുമ്പോൾ, ആൻ നെഖേലിലേക്കുള്ള വഴി മന്ദഗതിയിലായിരുന്നു,, ഓരോ ഇരുനൂറു  മുന്നൂറോ യാർഡുകളിലും നിരവധി ഇഞ്ച് ആഴത്തിലുള്ള വെള്ളക്കുഴികൾ , വാഹനത്തിന്റെ വേഗത മണിക്കൂറിൽ 25 മൈലായി കുറയ്ക്കാൻ നിർബന്ധിതരാകുന്നു..
1956 ലെ യുദ്ധം
ഇസ്രായേലിന്റെ സിനായി ക്യാമ്പയിനിനിടെ, 1956 ഒക്ടോബർ 30 വൈകുന്നേരം ആൻ നെഖേലിനെ ഇസ്രായേൽ സൈന്യം കീഴടക്കി. 202 പാരാട്രൂപ്പ് ബ്രിഗേഡിന് കമാൻഡറായിരുന്ന കേണൽ ഏരിയൽ ഷാരോണിന് മിറ്റ്‌ല പാസിൽ സ്ഥാനങ്ങൾ വഹിക്കുന്ന സൈനികരോട് കടന്നുകയറാൻ ഉത്തരവിട്ടിരുന്നു. നിറ്റ്സാനയിൽ നിന്ന് ആരംഭിച്ച്, ബ്രിഗേഡ് നേരിട്ട ഒരേയൊരു ഗുരുതരമായ സ്ഥാനം തമദിലായിരുന്നു, ഈജിപ്ഷ്യൻ ഫ്രോണ്ടിയർ ഫോഴ്സിലെ സുഡാനീസ് അംഗങ്ങളുടെ ഒരു കമ്പനി തടവിലാക്കിയിരുന്നു. ഇവിടെ, ഇസ്രയേലികൾക്ക് ആദ്യത്തെ നാശനഷ്ടമുണ്ടായി, 4 പേർ കൊല്ലപ്പെടുകയും ആറ് പേർക്ക് പരിക്കേൽക്കുകയും ചെയ്തു, ഈജിപ്തുകാർക്ക് അമ്പത് പേർ കൊല്ലപ്പെട്ടു. ഫ്രോണ്ടിയർ ഫോഴ്സ് കമ്പനി ആൻ നെഖേലിലേക്ക് പിൻവാങ്ങി, അതിൽ മറ്റൊരു ഫ്രോണ്ടിയർ ഫോഴ്സ് കമ്പനിയുണ്ടായിരുന്നുവെങ്കിലും പ്രതിരോധ സ്ഥാനങ്ങളോ വലിയ തോക്കുകളോ ഇല്ല. ആക്രമണകാരികൾക്ക് കുറഞ്ഞത് രണ്ട് കാലാൾപ്പട കമ്പനികളും രണ്ട് പീരങ്കികളും രണ്ട് ടാങ്കുകളും ഉണ്ടായിരുന്നു. വ്യോമാക്രമണത്തെയും പീരങ്കി ബോംബാക്രമണത്തെയും തുടർന്ന് കോട്ട ഇടിഞ്ഞു. ഈജിപ്തുകാർ സൂയസിലേക്കും അൽ അരിഷിലേക്കും തിരിച്ചുപോയി 56 പേർ മരിച്ചു.
1967 ലെ യുദ്ധം
1967 ലെ യുദ്ധത്തിൽ ഒരു നെഖേൽ ജൂൺ 7 ന് ഐ‌ഡി‌എഫിന്റെ 14 ആം ആംഡ് ബ്രിഗേഡിലേക്ക് വീണു, (ഇപ്പോൾ ജനറൽ) ഏരിയൽ ഷാരോണിന്റെ 38 ആം ഡിവിഷനിൽ. ഇത്തവണ പിന്മാറുന്ന ഈജിപ്ഷ്യൻ സേനയിൽ ഒരു കാലാൾപ്പടയും ഈജിപ്ഷ്യൻ ആറാമത്തെ യന്ത്രവത്കൃത വിഭാഗത്തിൽ നിന്ന് വേർപെടുത്തിയ ഒരു കവചിത ബ്രിഗേഡും ഉൾപ്പെടുന്നു. തുടർന്നുള്ള യുദ്ധത്തിൽ ഈജിപ്തുകാർക്ക് 60 ടാങ്കുകളും 100 തോക്കുകളും 300 വാഹനങ്ങളും നഷ്ടപ്പെട്ടു.
1969 ൽ ഗാസയിൽ നിന്നുള്ള അഭിഭാഷകനും പലസ്തീൻ രാഷ്ട്രീയ നേതാവുമായ ഹൈദർ അബ്ദുൾ-ഷാഫിയെ ഇസ്രയേലികൾ മൂന്നു മാസത്തേക്ക് ആൻ നെഖേലിലേക്ക് നാടുകടത്തി.
ലോക പൈതൃക നില
ഈ സൈറ്റ് 2003 ജൂലൈ 28 ന് സാംസ്കാരിക വിഭാഗത്തിൽ യുനെസ്കോയുടെ ലോക പൈതൃക താൽക്കാലിക പട്ടികയിൽ ചേർത്തു.
അന്താരാഷ്ട്ര സമാധാന സേനാംഗങ്ങൾ നടത്തുന്ന ഒരു വലിയ സൈനിക നിരീക്ഷണ പോസ്റ്റിനടുത്താണ് ഇത്.
പരാമർശങ്ങൾ
വർഗ്ഗം:ഈജിപ്തിലെ ലോകപൈതൃകകേന്ദ്രങ്ങൾ വർഗ്ഗം:Coordinates on Wikidata വർഗ്ഗം:ഈജിപ്തിലെ പുരാവസ്തു സ്ഥലങ്ങൾ വർഗ്ഗം:Pages with unreviewed translations
കാറ്റി വുഡൻക്ലോക്ക്
നോർസ്‌കെ ഫോൾകീവെന്റയറിൽ പീറ്റർ ക്രിസ്റ്റൻ അസ്ബ്‌ജോർൻസണും ജോർഗൻ മോയും ചേർന്ന് ശേഖരിച്ച ഒരു നോർവീജിയൻ യക്ഷിക്കഥയാണ് "കാറ്റി വുഡൻക്ലോക്ക്" അല്ലെങ്കിൽ "കാരി വുഡൻഗോൺ" (യഥാർത്ഥത്തിൽ "കാരി ട്രെസ്റ്റക്ക്"). ആൻഡ്രൂ ലാങ് ഇത് റെഡ് ഫെയറി ബുക്കിൽ ഉൾപ്പെടുത്തിയിട്ടുണ്ട്.
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 510 എ വകുപ്പിൽ പെടുന്നു. ഇത്തരത്തിലുള്ള മറ്റുള്ളവയിൽ "സിൻഡ്രെല്ല", "ദി ഷാർപ്പ് ഗ്രേ ഷീപ്പ്", "ദ ഗോൾഡൻ സ്ലിപ്പർ", "ദ സ്റ്റോറി ഓഫ് ടാം ആൻഡ് കാം", "റഷെൻ കോട്ടി", "ദി വണ്ടർഫുൾ ബിർച്ച്", "ഫെയർ, ബ്രൗൺ ആൻഡ് ട്രീംബ്ലിംഗ്" എന്നിവ ഉൾപ്പെടുന്നു.
പതിപ്പുകൾ
കാരി വുഡൻകോട്ട് എന്ന് പേരിട്ടിരിക്കുന്ന കഥ, ബാൾട്ടിക് വിസാർഡ്സിൽ നിന്നുള്ള വണ്ടർ ടെയിൽസിൽ (1928) ഒരു ലാപ്പ് ഉറവിടത്തിൽ നിന്നുള്ളതാണെന്ന് സാക്ഷ്യപ്പെടുത്തുന്നു.
സംഗ്രഹം
ഒരു മകളുണ്ടായിരുന്ന ഒരു രാജാവ്, വിധവയായ ഒരു രാജ്ഞിയെ വിവാഹം കഴിച്ചു. അവൾക്ക് ഒരു മകളും ഉണ്ടായിരുന്നു. നിർഭാഗ്യവശാൽ, രാജാവിന് യുദ്ധത്തിന് പോകേണ്ടിവന്നു. രണ്ടാനമ്മ തന്റെ വളർത്തുമകളെ ഉപദ്രവിക്കുകയും പട്ടിണിക്കിടുകയും ചെയ്തു. ഒരു ഡൺ ബുൾ കുട്ടിയെ സഹായിച്ചു. അവന്റെ ഇടതു ചെവിയിൽ ഒരു തുണി കണ്ടെത്തുമെന്ന് അവളോട് പറഞ്ഞു. തുണി വലിച്ചു വിരിച്ചപ്പോൾ മാന്ത്രികമായി അവൾക്കാവശ്യമായ ഭക്ഷണമെല്ലാം ഉണ്ടായിരുന്നു. രാജ്ഞി ഇത് കണ്ടുപിടിച്ചപ്പോൾ, രാജാവ് മടങ്ങിയെത്തി. അവൾ അസുഖം നടിച്ചു തുടർന്ന് തനിക്ക് വീണ്ടും സുഖം പ്രാപിക്കാൻ ഡൺ കാളയുടെ മാംസം ആവശ്യമാണെന്ന് പറയാൻ ഒരു ഡോക്ടർക്ക് കൈക്കൂലി നൽകി.
കാളയുടെ ജീവൻ ഭയന്ന് രാജകുമാരി തന്റെ രണ്ടാനമ്മയുടെ പദ്ധതി അവനോട് പറഞ്ഞു. അവർ ഒരുമിച്ച് ഓടിപ്പോകണമെന്ന് കാള തീരുമാനിച്ചു. അവർ ചെമ്പക മരങ്ങൾ കൊണ്ട് നിർമ്മിച്ച വനത്തിലൂടെ കടന്നുപോയി, കാള അവളോട് ശാഖകളൊന്നും ഒടിക്കരുതെന്ന് പറഞ്ഞെങ്കിലും അവൾ ഒരു ഇല പൊട്ടിച്ചു. ഇത് കണ്ട കാള രാജകുമാരിയോട് ഇല സുരക്ഷിതമായി സൂക്ഷിക്കണമെന്നും ഒരു സാഹചര്യത്തിലും നഷ്ടപ്പെടാതിരിക്കാനും പറഞ്ഞു.
അവലംബം
വർഗ്ഗം:സാങ്കൽപ്പിക രാജകുമാരിമാർ വർഗ്ഗം:നാടോടിക്കഥകൾ
ദി ജിപ്സി മഡോണ
1510-11 നും ഇടയിൽ ടിഷ്യൻ വെസല്ലി ചിത്രീകരിച്ച മഡോണ ആർട്ടിൽപ്പെട്ട ഒരു പാനൽ പെയിന്റിംഗ് ആണ് ദി ജിപ്സി മഡോണ ഇപ്പോൾ വിയന്നയിലെ Kunsthistorisches മ്യൂസിയത്തിൽ ഈ ചിത്രം സൂക്ഷിച്ചിരിക്കുന്നു. ഒരു പള്ളിയേക്കാൾ ഒരു വീടിന് അനുയോജ്യമായ തരത്തിലാണ് ഈ ചിത്രം ചിത്രീകരിച്ചിരിക്കുന്നത്.
ടിഷ്യൻറെ മുൻ മാസ്റ്റർ ജിയോവന്നി ബെല്ലിനിയുടെ ചിത്രവുമായി ഈ ചിത്രം വളരെയധികം സാമ്യം കാണിക്കുന്നു. 1509-ൽ ബെല്ലിനിയുടെ ചിത്രീകരണത്തിൻറെ ഘടനാപരമായ സമവാക്യം ഉപയോഗിച്ച് ഡെട്രോയിറ്റ് ഇൻസ്റ്റിറ്റ്യൂട്ട് ഓഫ് ആർട്ട്സിലെ ഒരുചിത്രത്തിന് മാറ്റം വരുത്തിയപ്പോൾ പഴയ മാസ്റ്ററുടെ ചിത്രത്തിന് ഒരു വെല്ലുവിളിയായി ആ ചിത്രത്തെ കാണാൻ കഴിഞ്ഞു. ഈ രീതി ജിയോർജിയോണിനോട് കടപ്പെട്ടിരിക്കുന്നു. അത് ഇരുപതാം നൂറ്റാണ്ടിന്റെ ആദ്യകാലങ്ങളിൽ അദ്ദേഹത്തിന്റെ പേരിൽ അറിയപ്പെട്ടിരുന്നു. ഇത് പ്രത്യേകിച്ചും കന്യാമറിയത്തിന്റെ രൂപത്തിൽ സ്വരച്ചേർച്ചയുള്ള പൂർണ്ണത, മന്ദഗതിയിലുള്ള ഗ്രാവിറ്റി ഫോം എന്നിവ ഒത്തിണക്കി ഒരു ടിഷ്യൻ ശൈലിയായി ഉപയോഗിക്കുന്നു. പിന്നീട് ഈ ശൈലി മറ്റു മഡോണ ചിത്രങ്ങളിൽ ടിഷ്യൻ ആവർത്തിക്കുന്നതായി കാണാൻ കഴിഞ്ഞില്ല. ഡ്രെസ്ഡെൻ വീനസിന്റെ പശ്ചാത്തലത്തിൽ ഇടതു ഭാഗത്തിന്റെ ഭൂപ്രകൃതി ജിയോർജിയോൻ രീതിക്ക് സമാനമായി പരമ്പരാഗതമായി ഉപയോഗിച്ചിരുന്നതായി കരുതപ്പെടുന്നു. എന്നാൽ 1510-ൽ ടിഷ്യൻ അദ്ദേഹത്തിൻറെ മരണശേഷമാണ് ഇത്തരത്തിലുള്ള ഭൂപ്രകൃതി ചിത്രീകരിച്ചിരിക്കുന്നത്.
ചിത്രത്തിലെ വലതുവശത്തെ പശ്ചാത്തലം ഒരു തുണി കൊണ്ട് അലങ്കരിച്ചിരിക്കുന്നു. അതിന്റെ മടക്കുകൾ ശ്രദ്ധാപൂർവ്വം വരച്ചിരിക്കുന്നു. (അവ പലപ്പോഴും ചുരുട്ടി സംഭരിച്ചു വെച്ചിരിക്കുന്നു) സിംഹാസനങ്ങളുടെ പിന്നിൽ തൂക്കിയിട്ടിരിക്കുന്നതിന് സമാനമായ തിരശ്ശീല മിക്ക മഡോണചിത്രങ്ങളിലും കാണാവുന്നതാണ്. അതുപോലെ ഈ ചിത്രത്തിലും ചിത്രീകരിച്ചിരിക്കുന്നു. ഡെട്രോയിറ്റിലെ ബെല്ലിനി അതേ പ്രയോഗതന്ത്രം തന്നെ ഉപയോഗിക്കുന്നു. പഴയ കാലത്തെ കൂടുതൽ ഔപചാരികമായി സിംഹാസനാരോഹണം ചെയ്ത മഡോണ ചിത്രങ്ങളിൽ നിന്നു വ്യത്യസ്ത ഘടകങ്ങളിൽ കന്യാമറിയവും കുട്ടിയുമായുള്ള ചിത്രം അനൗപചാരികമായ ഘടനയോടുകൂടി ഒരു സജ്ജീകരണത്തിൽ കാണിക്കുന്നു. ബെല്ലിനിയും അദ്ദേഹത്തിന്റെ അനുയായികളും വശങ്ങളിലേക്കുള്ള പ്രകൃതിദൃശ്യങ്ങൾ കുറച്ചുകാലം ചിത്രരചനയിൽ കാണിക്കുന്നുണ്ടായിരുന്നു. സാധാരണയായി ചിത്രത്തിൽ കുറച്ചുഭാഗം മുറിച്ചു ചേർത്തതുപോലെ ചിത്രീകരിക്കുന്നു. ഈ ചിത്രത്തിലെ സമവാക്യം നോക്കുകയാണെങ്കിൽ ഒരു തിരശ്ചീന "ലാന്റ്സ്കേപ്പ്" ഫോർമാറ്റ് ഉപയോഗിച്ചും ഇത് ചിത്രീകരിച്ചിരിക്കുന്നു.
അഭിനന്ദനം
കന്യാസ്ത്രീയെന്നു കാണിക്കാൻ "മങ്ങിയ വെളുത്ത നിറവും ഇരുണ്ട തലമുടിയും കണ്ണുകളും ചിത്രീകരിച്ചിരുന്നതിനാൽ" പത്തൊൻപതാം നൂറ്റാണ്ടിലെ സങ്കല്പമനുസരിച്ച് ഈ ചിത്രത്തിൻറെ പേർ " ദി ജിപ്സി മഡോണ." ആയി. മഡോണകളുടെ നിലവാരത്തിൽ യുവതിയെ ചെറുപ്പമായി ചിത്രീകരിച്ചിരിക്കുന്നു. അപൂർവ്വമായി ഈ ചിത്രങ്ങളിൽ കുട്ടിയുടെ കൈകൾ അമ്മയുടെ വിരലുകളിലോ വസ്ത്രത്തിലൊ വ്യാപൃതമായിരിക്കും. (ഇത് ബെല്ലിനി ചിത്രങ്ങളിൽ വ്യത്യാസമാണ്).
സാങ്കേതികം
ഡെട്രോയിറ്റിലെ ബെല്ലിനിയുടെ ചിത്രങ്ങളുമായി സാങ്കേതികതയിൽ വല്ലാത്ത സാമ്യം കാണിക്കുന്നുണ്ട്. ബെല്ലിനിയുടെ സാധാരണ ശ്രദ്ധാപൂർവകമായ അണ്ടർഡ്രായിങ് മെത്തേഡ് ടിഷ്യൻ "അദ്ദേഹത്തിന്റെ മാർഗ്ഗനിർദ്ദേശങ്ങൾ ഉപയോഗിച്ച് ബ്രഷ് കൊണ്ട് വിശാലമായി ലളിതമായ നേരിയ ഷെയ്ഡിൽ ചിത്രീകരിച്ചിരിക്കുന്നു. മറ്റു പല മാറ്റങ്ങൾക്കിടയിൽ, കുട്ടിയുടെ തല ആദ്യംതന്നെ കാഴ്ചക്കാരൻറെ ദൃഷ്ടിയിൽ നിന്ന് അകന്നുമാറി നിൽക്കുന്നു.
പ്രോവനൻസ്
വിയന്നയിലെ മറ്റ് പല ആദ്യകാല വെനീഷ്യൻ ചിത്രങ്ങളും പോലെ, ബാർട്ടോളിമോ ഡെല്ല നാവേയുടെ വെനീസിലെ ശേഖരത്തിൽ നിന്നും ഈ ചിത്രം 1636-ൽ വെനീസിൽ ഹാമിൽട്ടൺ പ്രഭുവിന് വിൽക്കുകയും ചെയ്തു. അദ്ദേഹം അത് ലണ്ടനിലേക്ക് കൊണ്ടുവന്നു. 1659-ൽ ഹാമിൽട്ടണെ തൂക്കിക്കൊന്നതിനു ശേഷം, ബ്രസ്സൽസിലെ ഓസ്ട്രിയയിലെ ആർച്ച്ഡ്യൂക്ക് ലിയോപോൾഡ് വിൽഹെം, ഈ ചിത്രം ഏറ്റെടുത്തു. ആ ശേഖരം ചുരുങ്ങിയ കാലയളവിൽ തന്നെ വിയന്നയിലെ സാമ്രാജ്യത്വ ശേഖരണത്തിലേയ്ക്ക് എത്തുകയും ചെയ്തു.
ചിത്രകാരനെക്കുറിച്ച്
പതിനാറാം നൂറ്റാണ്ടിലെ വെനീഷ്യൻ സ്കൂൾ ചിത്രകാരന്മാരിൽ പ്രമുഖനായിരുന്ന പ്രമുഖ ഇറ്റാലിയൻ ചിത്രകാരനായിരുന്നു ടിഷ്യൻ. മൈക്കലാഞ്ജലൊയോടൊപ്പം ഇദ്ദേഹം ഇറ്റാലിയൻ ചിത്രകലയുടെ പ്രശസ്തി വർദ്ധിപ്പിച്ചു. ടിഷ്യൻ വെനിഷ്യൻ ചിത്രകലാവിദഗ്ദ്ധനായിരുന്ന ജിയോവന്നി ബെല്ലിനിയുടെ കീഴിൽ പരിശീലനം നേടിയിരുന്നതായി കരുതപ്പെടുന്നു. ക്ലാസ്സിക്കൽ കലയുടെയും മൈക്കലാഞ്ജലോയുടെയും സ്വാധീനത്താൽ ടിഷ്യന്റെ ചിത്രങ്ങളിൽ പ്രകടമായ പരിവർത്തനം വന്നുചേർന്നു. നിറക്കൂട്ടുകളുടെ നിയന്ത്രണവും നൂതനത്വവും ടിഷ്യൻ ചിത്രങ്ങളുടെ സവിശേഷതയായി മാറിയിരുന്നു.
വിജയ് സേതുപതി
തമിഴ് സിനിമ മേഖലയിലെ പ്രധാന നടനും നിർമ്മാതാവും ഗാനരചയിതാവുമാണ് മക്കൾ സെൽവൻ എന്നറിയപ്പെടുന്ന വിജയ് സേതുപതി. വിജയ് സിനിമ ജീവിതത്തിന് മുമ്പ് ഒരു അക്കൗണ്ടന്റ് ആയിട്ട് ജോലി ചെയ്യുകയായിരുന്നു.സിനിമയിൽ അദ്ദേഹം ആദ്യം ചെറിയ സപ്പോർട്ടിങ് റോളുകൾ ചെയ്തിരുന്നു. അഞ്ച് വർഷത്തോളം അദ്ദേഹം ചെറിയ റോളുകളിൽ വന്നു. സീനു രാമസമിയുടെ തെന്മേർക് പരുവകട്രിന് (2010) ആണ് വിജയുടെ ആദ്യ നായകനായുള്ള സിനിമ. പിന്നീട് സുന്തരപന്ത്യൻ (2012) എന്ന സിനിമയിൽ വില്ലൻ കഥാപാത്രം, പിസ്സ (2012), നടുവിലെ കൊഞ്ചം പാകാത്ത (2012) എന്ന ചിത്രങ്ങളിൽ നായക വേഷം ലഭിച്ചു. തുടർന്നുള്ള അദ്ദേഹത്തിന്റെ സിനിമകൾ വൻവിജയവും കൂടാതെ അദ്ദേഹത്തിന്റെ താര പദവി ഉയരുകയും ചെയ്തു. സൂന്ത് കവ്വും (2013), ഇദ്ധർകുതനെ അസൈപെട്ടെയ്‌ ബലകുമാര (2013), പണ്ണിയരും പദ്മിനിയും(2014), നാനും രൗഡി താൻ (2015), സേതുപതി, കാതലും കടന്ത് പോകും (2016), ധർമ ദുരൈ (2016), കവൻ (2017), വിക്രം വേദ (2017), കറുപ്പൻ (2017), ചെക്ക ചിവന്ത വാനം (2018), 96 (2018) എന്നി ചിത്രങ്ങൾ വൻവിജയം ആയി തീരുകയും വിജയ് സേതുപതി വിജയവും പ്രശസ്തിമുയുള്ള ഇന്ത്യൻ താരമായി തമിഴ് സിനിമയിൽ തിളങ്ങുന്നു ഇത് അദ്ദേഹത്തിന് മക്കൾ സെൽവൻ എന്ന പേര് സമ്മാനിച്ചു.
ആദ്യകാലജീവിതം
1978 ജനുവരി 16 ന് ജനിച്ച വിജയ് സേതുപതി ആറാം ക്ലാസ് പഠനത്തിനായി ചെന്നൈയിലേക്ക് താമസം മാറുന്നതുവരെ രാജപാളയത്താണ് വളർന്നത്. വടക്കൻ ചെന്നൈയിലെ എന്നൂരിലായിരുന്നു അദ്ദേഹത്തിൻറെ താമസം. കോടമ്പാക്കത്തെ എംജിആർ ഹയർ സെക്കൻഡറി സ്കൂളിലും ലിറ്റിൽ ഏഞ്ചൽസ് ഹൈയർ സെക്കൻററി സ്കൂളുലുമായി അദ്ദേഹം വിദ്യാഭ്യാസം ചെയ്തു. സേതുപതിയുടെ വാക്കുകൾപ്രകാരം അദ്ദേഹം "സ്കൂൾതലം മുതൽ ശരാശരിയിൽ താഴെയുള്ള ഒരു വിദ്യാർത്ഥിയായിരുന്നു", കൂടാതെ കായികരംഗത്തോ  പാഠ്യേതര വിഷയങ്ങളിലോ യാതൊരു താൽപ്പര്യമില്ലാത്ത വ്യക്തിയുമായിരുന്നു. 16-ആം വയസ്സിൽ, നമ്മവർ (1994) എന്ന സിനിമയിലെ ഒരു വേഷത്തിനായി അദ്ദേഹം പരിഗണിക്കപ്പെട്ടുവെങ്കിലും, ഉയരക്കുറവിനാൽ ഈ വേഷം നിരസിക്കപ്പെട്ടു.
ദുബായിലെ ജോലിയിൽ അസന്തുഷ്ടനായ അദ്ദേഹം 2003-ൽ ഇന്ത്യയിലേക്ക് മടങ്ങിപ്പോയി. സുഹൃത്തുക്കളുമൊത്ത് ഇന്റീരിയർ ഡെക്കറേഷൻ ബിസിനസിൽ കുറച്ചുകാലം പ്രവർത്തിച്ച ശേഷം, റെഡിമെയ്ഡ് അടുക്കളകൾ കൈകാര്യം ചെയ്യുന്ന ഒരു മാർക്കറ്റിംഗ് കമ്പനിയിൽ ജോലിയ്ക്ക് ചേർന്നു. "വളരെ ഫോട്ടോജെനിക് ആയ മുഖം" ഉണ്ടെന്ന് സംവിധായകൻ ബാലു മഹേന്ദ്ര പരാമർശിച്ചത് അദ്ദേഹം അനുസ്മരിക്കുകയും അഭിനയ ജീവിതം തുടരാൻ ഇത് അദ്ദേഹത്തെ പ്രേരിപ്പിക്കുകയും ചെയ്തുവെങ്കിലും അദ്ദേഹം ഒരിക്കലും തന്റെ സിനിമകളിൽ സേതുപതിയെ കാസ്റ്റ് ചെയ്തില്ല.
വ്യക്തിജീവിതം
സേതുപതിക്ക് ഒരു ജ്യേഷ്ഠൻ, ഒരു ഇളയ സഹോദരൻ, ഒരു അനുജത്തി എന്നിങ്ങനെ മൂന്ന് സഹോദരങ്ങളുണ്ട്. 2003ൽ ദുബായിൽ വച്ച് ഓൺലൈനിൽ പരിചയപ്പെട്ട കാമുകി ജെസ്സിയെ അദ്ദേഹം വിവാഹം കഴിച്ചു. മകൻ സൂര്യയും മകൾ ശ്രീജയും ഉൾപ്പെടെ അവർക്ക് രണ്ട് കുട്ടികളുണ്ട്. സ്‌കൂൾ പഠനകാലത്ത് മരണമടഞ്ഞ സുഹൃത്തിന്റെ സ്മരണാർത്ഥമാണ് അദ്ദേഹം മകന് സൂര്യ എന്ന് പേരിട്ടത്. നാനും റൗഡി താൻ (2015) എന്ന ചിത്രത്തിലെ സേതുപതിയുടെ ചെറുപ്പകാലത്തെ വേഷത്തിലൂടെ സൂര്യ അഭിനയ അരങ്ങേറ്റം നടത്തി. സിന്ധുബാദ് (2019) എന്ന ചിത്രത്തിലൂടെ സൂര്യ അച്ഛനൊപ്പം വീണ്ടും പ്രത്യക്ഷപ്പെട്ടു.
ബഹുമതികൾ
നാഷണൽ അവാർഡ് വിന്നർ 2020
മികച്ച സഹ നടൻ ❤(22 മാർച്ച്‌ 2021 പ്രസിദ്ധീകരിച്ചത്)
അവലംബം
വർഗ്ഗം:തമിഴ്‌ചലച്ചിത്ര നടന്മാർ വർഗ്ഗം:1978-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കുത്താമ്പുള്ളി
തൃശൂർ ജില്ലയിലെ തിരുവില്വാമല ഗ്രാമപഞ്ചായത്തിൽ പെട്ട ഒരു ഗ്രാമമാണ് കുത്താമ്പുള്ളി. തിരുവില്വാമലയിൽ നിന്ന് അഞ്ച് കിലോമീറ്റർ അകലെയായി തൃശ്ശൂർ-പാലക്കാട് ജില്ലകളുടെ അതിർത്തി പ്രദേശത്തുള്ള ഈ ഗ്രാമം കൈത്തറി വസ്ത്രനിർമ്മാണത്തിന് പ്രശസ്തമാണ്. മിക്കവാറും എല്ലാ വീടുകളിലും തറികൾ സജ്ജീകരിച്ചിരിക്കുന്നു. കുടുംബാംഗങ്ങളുടെ കൂട്ടായ തൊഴിൽ എന്ന നിലയ്ക്കാണ് ഈ ഗ്രാമവ്യവസായം തുടരുന്നത്. കുത്താമ്പുള്ളി സാരികൾ ഭൗമസൂചിക അംഗീകാരം നേടിയിട്ടുള്ളവയാണ്. ഇവിടെ കേരള സാരി എന്നറിയപ്പെടുന്ന സാരികളാണ് പരമ്പര്യമായി നിർമിച്ചുവരുന്നത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അളകലല്ല
പ‍ല്ലവി
അളക‍ലല്ല ലാഡഗ ഗനി യാരാണ്മുനി യേടു പൊങ്ഗേനോ (അളക)
അനുപല്ലവി
ചെലുവു മീരഗനു മാരീചുനി മദ മണചുവേള (അളക)
ചരണം 1
മുനി കനു സൈഗ ദെലിസി ശിവ ധനുവുനു വിരിചേഡി സമയ- മുന ത്യാഗരാജവിനുതുനി മോമുന രഞ്ജില്ലു (അളക)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:മധ്യമാവതി രാഗത്തിൽ ചിട്ടപ്പെടുത്തിയ കൃതികൾ
മിഷേൽ അഡൻസൺ
മിഷേൽ അഡൻസൺ (7 April 1727 – 3 August 1806) സ്കോട് ലാൻഡ് വംശജനായ ഫ്രഞ്ച് പ്രകൃതിശാസ്ത്രജ്ഞൻ ആയിരുന്നു.
വ്യക്തിപരമായ ചരിത്രം
അഡൻസൺ ഐക്സ് എൻ പ്രോവെൻസെ എന്ന സ്ഥലത്താണു ജനിച്ചത്. 1730ൽ അദ്ദേഹത്തിന്റെ കുടുംബം പാരീസിലേയ്ക്കു മാറിത്താമസിച്ചു. കോളെജു വിദ്യാഭ്യാസത്തിനു ശേഷം അദ്ദേഹം പാരിസിൽ ചില പ്രഗൽഭരുടെ കാബിനെറ്റുകളിൽ ജോലി ചെയ്തു. ഇന്നത്തെ മ്യൂസിയങ്ങളുടെ മുൻഗാമികളായിരുന്നു കാബിനെറ്റുകൾ. തുടർന്ന് സെനെഗലിലേയ്ക്ക് പഠനാർത്ഥം പോയി. അഞ്ചു വർഷം അവിടെ തങ്ങിയ അദ്ദേഹം അവിടെയുള്ള അനേകം സസ്യങ്ങളേയും ജന്തുക്കളേയും ശേഖരിച്ചു. വാണിജ്യപ്രാധാന്യമുള്ള പല വസ്തുക്കളും അവിടെനിന്നും ശേഖരിക്കുകയും ആ രാജ്യത്തിന്റെ മാപ്പുകൾ തയ്യാറാക്കി. സെനഗലിന്റെ തീരപ്രദേശത്തുള്ള ആളുകൾ ഉപയോഗിച്ചിരുന്ന ഭാഷകൾക്കു നിഘണ്ടുക്കളും വ്യാകരണഗ്രന്ഥങ്ങളും തയ്യാറാക്കി.
തിരികെ പാരിസിൽ എത്തിയശേഷം അവിടെ നിന്നും ശേഖരിച്ചവ ഉപയൊഗിച്ച്, Histoire naturelle du Senegal (1757) എന്ന തന്റെ ഗ്രന്ഥം എഴുതി. പക്ഷെ ആ പുസ്തകത്തിന്റെ വില്പന കുറഞ്ഞതിനാലും പ്രസാധകൻ കടത്തിലായതിനാലും പുസ്തകത്തിന്റെ കടബാദ്ധ്യത എറ്റെടുക്കേണ്ടി വന്നതിനാൽ തന്റെ ശിഷ്ടജീവിതം ദാരിദ്ര്യത്തിൽ കഴിയേണ്ടിവന്നു. അദ്ദേഹം ജീവികളെ സവിശേഷമായ രീതിയിലാണു തരം തിരിച്ചത്. അവയുടെ അവയവങ്ങളുടെ രൂപസാദൃശ്യം ആയിരുന്നു അധാരം. ഒരേപൊലുള്ള അവയവങ്ങളുള്ളവയെ ഒരു കൂട്ടമാക്കി തരം തിരിച്ചു. അവയവങ്ങളുടെ വൈജാത്യം ജീവികൾ തമ്മിലുള്ള ഭിന്നതകൽ കൂട്ടി.
ഫാമില്ലെസ് നാചുറെല്ലെസ് ദെസ് പ്ലാന്റെസ്
1763ൽ അദ്ദേഹം പ്രസിദ്ധീകരിച്ച പുസ്തകമാണു ഫാമില്ലെസ് നാചുറെല്ലെസ് ദെസ് പ്ലാന്റെസ്
പിന്നീടുള്ള ജീവിതം
അദ്ദേഹത്തെ 1759ൽ സയൻസ് അക്കാദമിയുടെ അംഗമായി തിരഞ്ഞെടുത്തു. ആതുമൂലം കിട്ടിയ ചെറിയ പെൻഷൻ കൊണ്ടാണു അദ്ദേഹം ജീവിച്ചത്. അസ്സംബ്ലി ഈ അക്കാദമിയെ പിന്നീട് പിസ്രിച്ചുവിട്ടതോറ്റെ അദ്ദേഹം കഠിനദാരിദ്ര്യത്തിലായി. ഫ്രഞ്ച് ഇൻസ്റ്റിട്യൂട്ടിന്റെ ഒരു മീറ്റിങ്ങിൽ അദ്ദേഹത്തെ ഒരിക്കൽ ക്ഷണിച്ചെങ്കിലും ദാരിദ്ര്യം മൂലം അദ്ദേഹത്ത്നു അതിൽ പങ്കെടുക്കാനുള്ള ശേഷിപോലും ഇല്ലായിരുന്നു. ഒരു വെള്ള ഷർടോ കോട്ടോ അദ്ദേഹത്തിനപ്പോൾ ഇല്ലായിരുന്നു എന്നു പറയപ്പെടുന്നു.
മരണം
മാസങ്ങളോളം കഠിനമായ ദുരിതാവസ്ഥയിലാണദ്ദേഹം മരണമടഞ്ഞത്. 58 കുടുംബങ്ങൾ മാത്രം ഒത്തുകൂടി ഒരു പൂമാല മാത്രം ചാർത്തിയതായിരുന്നു അദ്ദേഹത്തിനു കിട്ടിയ മരണാനന്തര ആദരം.
പുസ്തകസൂചി
വർഗ്ഗം:ഫ്രഞ്ച് പ്രകൃതിശാസ്ത്രജ്ഞർ വർഗ്ഗം:സ്കോട്ടിഷ് പ്രകൃതിശാസ്ത്രജ്ഞർ വർഗ്ഗം:1727-ൽ ജനിച്ചവർ വർഗ്ഗം:ഏപ്രിൽ 7-ന് ജനിച്ചവർ വർഗ്ഗം:ഓഗസ്റ്റ് 3-ന് മരിച്ചവർ വർഗ്ഗം:1806-ൽ മരിച്ചവർ
തത്ത്വചിന്താപരമായ യാഥാർത്ഥ്യവാദം
യാഥാർത്ഥ്യമോ അതിന്റെ ഏതെങ്കിലും വശങ്ങളോ സത്താമീമാംസാപരമായിത്തന്നെ സങ്കൽപ്പാധിഷ്ഠിത മാതൃകകളിൽ നിന്നും, ഭാഷാപരമായ ശീലങ്ങളിൽ നിന്നും, വിശ്വാസങ്ങളിൽ നിന്നും സ്വതന്ത്രമാണെന്ന വിശ്വാസമാണ് തത്ത്വചിന്താപരമായ യാഥാർത്ഥ്യവാദം. മറ്റു മനസ്സുകൾ, ഭൂതകാലം, ഭാവികാലം, സാർവ്വത്രിക കാര്യങ്ങൾ, ഗണിതത്തിലെ അസ്തിത്വങ്ങൾ (സ്വാഭാവികസംഖ്യകൾ പോലെ), നൈതികത, ഭൗതികലോകം, ചിന്ത എന്നിവ യാഥാർത്ഥ്യവാദത്തിന്റെ ചർച്ചകളിൽ കടന്നുവരുന്ന വിഷയങ്ങളാണ്. ദൃശ്യപ്രപഞ്ചത്തിന് മനസ്സിൽ നിന്നും വേറിട്ടുള്ള ഒരു അസ്തിത്വമുണ്ട് എന്ന രീതിയിലും യാഥാർത്ഥ്യവാദത്തിന്റെ വാദഗതികൾ മുന്നോട്ടുവയ്ക്കപ്പെടുന്നുണ്ട്. ആശയവാദം, നാസ്തികത്വം, സോ‌ളിപ്സിസം എന്നീ വാദഗതികളിൽ നിന്ന് വ്യത്യസ്തമാണിത്. യാഥാർത്ഥ്യവാദികളായ തത്ത്വചിന്തകരുടെ അഭിപ്രായത്തിൽ സത്യം എന്നാൽ യാഥാർത്ഥ്യവുമായി മനസ്സിനുള്ള യോജിപ്പാണ്.
നാം ഇപ്പോൾ വിശ്വസിക്കുന്നതെന്തോ അത് യാഥാർത്ഥ്യത്തിന്റെ ഒരു ഏകദേശരൂപമാണെന്നും പുതുതായി നടത്തുന്ന നിരീക്ഷണങ്ങളെന്തും നമ്മെ യാഥാർത്ഥ്യം മനസ്സിലാക്കുന്നതിലേയ്ക്ക് അടുപ്പിച്ചുകൊണ്ടിരിക്കുന്നുവെന്നുമാണ് യാഥാർത്ഥ്യവാദികൾ വിശ്വസിക്കുന്നത്. കാന്റിന്റെ തത്ത്വശാസ്ത്രമനുസരിച്ച് യാഥാർത്ഥ്യവാദവും ആശയവാദവും തമ്മിലാണ് താരതമ്യം ചെയ്യേണ്ടത്. വർത്തമാനകാലത്തെ കാഴ്ച്ചപ്പാടിൽ (പ്രധാനമായും ശാസ്ത്രം സംബന്ധിച്ച തത്ത്വശാസ്ത്രത്തിൽ യാഥാർത്ഥ്യവാദം യാഥാർത്ഥ്യവാദവിരുദ്ധതയുമായാണ് പ്രാധമികമായും താരതമ്യം ചെയ്യപ്പെടുന്നത്.
ഹിന്ദു
ഹിന്ദൂയിസത്തിന്റെ ദർ‍ശനങ്ങളും സംസ്കാരവും വിശ്വാസങ്ങളും പിൻതുടരുന്ന വ്യക്തിയാണ് ഹിന്ദു (, ദേവനാഗരി: हिन्दू, ഇംഗ്ലീഷ്:Hindu).
ഹിന്ദു ധർമം എന്നത് ഭാരത ഉപഭൂഖ ഖണ്ഡത്തിൽ ഉടലെടുത്ത മതപരവും ദാർശനികവും സാംസ്കാരികവുമയ വ്യവസ്ഥകളുടെ ഒരു സഞ്ചയമാണ്. ലോകത്തിലെ ഏറ്റവും വലിയ മതങ്ങളിൽ മൂന്നാം സ്ഥാനത്താണ് ഹിന്ദു മതം. ലോക ജനസംഖ്യയിൽ ഏകദേശം 125 കോടി ആൾക്കാർ ഹിന്ദുക്കളാണ്. ഇവരിൽ ഏകദേശം 101 കോടി ആളുകൾ ഭാരതത്തിൽ ജീവിക്കുന്നു; 3 കോടി ആളുകൾ  ലോകമെമ്പാടും വ്യാപിച്ചിരിക്കുന്നു. ബംഗ്ലാദേശ്, ഇന്തോനേഷ്യ, മ്യാൻ‌മാർ (ബർമ), പാകിസ്താൻ, ശ്രീലങ്ക, ഫിജി, ഗയാന, നേപാൾ, സിംഗപ്പൂർ, മലേഷ്യ, ദക്ഷിണാഫ്രിക്ക, കെനിയ, മൗറീഷ്യസ്, സുരിനാം, ട്രിനിഡാഡ് ടൊബാഗോ, കാനഡ, നെതർലാൻഡ്സ്, യുണൈറ്റഡ് സ്റ്റേറ്റ്സ്, യുണൈറ്റഡ് കിംഗ്‌ഡം തുടങ്ങിയ രാഷ്ട്രങ്ങളെല്ലാം കൂടിയ ഹിന്ദു ജനസംഖ്യയുള്ളവയാണ്.
നിരുക്തം
“ഹിന്ദു” എന്ന വാക്ക് ആദ്യം പ്രത്യക്ഷപ്പെട്ടത് ഒരു പ്രാചീന പേർഷ്യൻ ഭൂമിശാസ്ത്ര പദമായിട്ടാണ്. സിന്ധു നദിയുടെ പേരിൽ നിന്നുമാണ് ഈ വാക്കിന്റെ ഉത്ഭവം. പേർഷ്യക്കാർ സിന്ധു നദിക്ക് മറുവശത്തുള്ള ജനതയെ സൂചിപ്പിക്കാൻ ഹിന്ദു എന്ന പദം ഉപയോഗിച്ചു. പിന്നീട് അറബികൾ അവരുടെ ഗ്രന്ഥങ്ങളിൽ അറബിക് അൽ കൂടി മുന്നിൽ ചേർത്ത് “അൽ-ഹിന്ദ്” എന്ന് പ്രയോഗിച്ചു വന്നു. എല്ലാ മുഗൾ ചക്രവർ‌ത്തിമാരും 18ആം ശതകത്തിന്റെ അവസാനം വരെ ബ്രിട്ടീഷ് സാമ്രാജ്യവും “ഹിന്ദുസ്ഥാനിലെ” ജനങ്ങളെ “ഹിന്ദു” എന്ന പദത്താൽ പരാമർ‌‍ശിച്ചിരുന്നു. ക്രമേണ “ഹിന്ദു” എന്ന പദം എബ്രഹാമിക വംശ നാമം സ്വീകരിക്കാത്ത ഏതൊരു ഭാരതീയനെയും സൂചിപ്പിക്കുന്ന പദമായി മാറുകയും അങ്ങനെ മഹത്തായ വ്യാപ്തിയുള്ള വിശ്വാസങ്ങളെയും ആചാരങ്ങളെയും ഉൾക്കൊള്ളുന്ന ഒരു ജനതതിയുടെ പൊതുനാമമായി തീരുകയും ചെയ്തു.
“ഹിന്ദു” എന്ന വാക്ക് എപ്പോൾ‍, എങ്ങനെ രൂപപ്പെട്ടു എന്നത് വ്യക്തമായി സ്ഥാപിക്കപ്പെട്ടിട്ടില്ല. പുരാതന ഭാരതീയ പുണ്യഗ്രന്ഥങ്ങളിൽ ഹിന്ദു എന്ന പദം ഉപയോഗിക്കുന്നതേയില്ല. എന്നാൽ ക്രി മു 617 നോടടുത്ത് എഴുതപ്പെട്ട ബൈബിളിലെ ഒരു പുസ്തകമായ എസ്ഥേറിൽ "ഹിന്ദു ദേശം" എന്ന പരാമർശം ഉണ്ട്.(എസ്ഥേർ 1:1) പിന്നീടുള്ള ഗ്രന്ഥങ്ങളിൽ സിന്ധു നദീതട വാസികളെ കുറിക്കാനാണ് ഈ വാക്ക് ഉപയോഗിച്ചുവന്നത്. മദ്ധ്യകാലത്ത് ഭാരതത്തിൽ ആക്രമണം നടത്തിയവരാണ് ഭാരതത്തിലെ പ്രത്യേക സംസ്കാരവും ആചാരങ്ങളുമുള്ള ജനങ്ങളെ ഒന്നായി ഹിന്ദുക്കൾ എന്ന് നിരന്തരം വിവക്ഷിച്ചു തുടങ്ങിയത്.
പിൽക്കാലത്ത്, ഏകദേശം 1830ഓടുകൂടി, കൊളോണിയലിസത്തിനെതിരായ ഒരു ദേശീയ വികാരം എന്ന നിലക്കും മറ്റ് ലോക മതങ്ങളിൽ നിന്ന് വ്യതിരിക്തമെന്ന നിലക്കും തങ്ങളുടെ ദർശനങ്ങളും വിശ്വാസങ്ങളും ആചാരങ്ങളും എല്ലാം ചേർന്ന് ഒരു മതമെന്ന നിലയിൽ ഹിന്ദുക്കൾ കണ്ടു തുടങ്ങി.
ആരാണ് ഹിന്ദു?
thumb|A Hindu devotee during a prayer ceremony at [[Kathmandu's Durbar Square.]]
വിശ്വാസങ്ങളിലെയും ആചാരങ്ങളിലെയും മഹാ വൈവിധ്യം മൂലം ആരാണ് ഹിന്ദു എന്നതിന് ഒരു എല്ലാവരാലും അംഗീകരിക്കപ്പെടുന്ന നിർവചനം നൽകുക സാധ്യമല്ല. 1995 ൽ മുഖ്യ ന്യായാധിപൻ പി. ബി. ഗജേന്ദ്ര ഗാഡ്കർ ഭാരതത്റ്റിന്റെ പരമോന്നത നീതി പീഠം മുൻപാകെ ഇപ്രകാരം ഉദ്ധരിച്ചു: "നാം ഹിന്ദുമതത്തെപ്പറ്റി ചിന്തിക്കുമ്പോൾ, ലോകത്തിലെ മറ്റ് മതങ്ങളിൽ നിന്ന് വ്യത്യസ്തമായി, ഹിന്ദു മതം ഒരു പ്രത്യേക പ്രവാചകനെ അവകാശപ്പെടുന്നില്ല; ഒരു പ്രത്യേക ദൈവത്തെ മാത്രം ആരാധിക്കുന്നില്ല; ഒരു പ്രത്യേക സിദ്ധാന്തമോ തത്ത്വമോ പിന്തുടരുന്നില്ല; ഒരു പ്രത്യേക ദാർശനിക ആശയത്തിൽ മാത്രം വിശ്വസിക്കുന്നില്ല; ഒരു പ്രത്യേകരീതിയിൽ മാത്രമുള്ള മതപരമായ ആചാരങ്ങളോ അനുഷ്ഠാനങ്ങളോ പിന്തുടരുന്നില്ല; യഥാർഥത്തിൽ‌, അത് ഒരു മതത്തിന്റെ പരമ്പരാഗത സങ്കുചിത ലക്ഷണങ്ങൾ ഒന്നുംതന്നെ പൂർ‌‍ത്തീകരിക്കുന്നില്ല. അതിനെ വളരെ വിശാലമായി ഒരു ജീവിത രീതി എന്ന് വിശദീകരിക്കാം, അതിലപ്പുറം ഒന്നുമല്ല."
ഹിന്ദുക്കളുടെ ഭാഷാ ശാസ്ത്രം
വേദങ്ങളും ഇതിഹാസങ്ങളും രൂപപ്പെട്ടത് സംസ്കൃത ഭാഷയിലാണ്. സംസ്കൃതം എഴുതാൻ വിവിധ ലിപികൾ ഭാരതത്തിൽ ഉപയോഗിക്കപ്പെട്ടിരുന്നു. കൂടാതെ മറ്റ് ഭാഷകളിലും ധാരാളം ദാർശനികവും മതപരവുമായ രചനകൾ ഉണ്ടായി. ആധുനിക കാലത്ത് ഇംഗ്ലീഷിലും ഹിന്ദു‌മത സംബന്ധിയായ ധാരാളം രചനകൾ ഉണ്ടായി.
അവലംബം
Хинду јазик इन्तु (सन् १९९४या संकिपा) Индус
റഹീം സ്റ്റെർലിങ്
ഇംഗ്ലീഷ് പ്രീമിയർ ലീഗ് ടീമായ മാഞ്ചസ്റ്റർ സിറ്റിക്ക് വേണ്ടിയും ഇംഗ്ലണ്ട് ദേശീയ ഫുട്ബോൾ ടീമിനുവേണ്ടിയും കളിക്കുന്ന ഒരു മധ്യനിര ഇംഗ്ലീഷ് ഫുട്ബോൾ കളിക്കാരൻ ആണ് റഹീം സ്റ്റെർലിങ് (ജനനം: ഡിസംബർ 8, 1994). 2014 -ൽ യൂറോപ്പിലെ സ്പോർട്സ് പത്രപ്രവർത്തകർ അടങ്ങിയ ഒരു പാനൽ സ്റ്റർലിങ്ങിനെ ഗോൾഡൻ ബോയ് പുരസ്‌കാര ജേതാവായി തിരഞ്ഞെടുത്തു. 2015 -ൽ സോക്കറെക്സ് നടത്തിയ ഒരു പഠനം പ്രകാരം, 49 ദശലക്ഷം പൗണ്ട് മൂല്യത്തോടെ, യൂറോപ്പിലെ ഏറ്റവും വിലപിടിപ്പുള്ള യുവ കളിക്കാരനായി തിരഞ്ഞെടുക്കപ്പെട്ടു.
ജമൈക്കയിൽ ജനിച്ച സ്റ്റെർലിങ്, തന്റെ ഏഴാമത്തെ വയസ്സിലാണ് ലണ്ടനിലേക്ക് താമസം മാറ്റിയത്. ക്വീൻസ് പാർക്ക് റേഞ്ചേർസിനുവേണ്ടി കളിച്ചുകൊണ്ടു കരിയർ തുടങ്ങിയ സ്റ്റെർലിങ് 2010 -ൽ ലിവർപൂളുമായി കരാറിൽ ഏർപ്പെട്ടു. ജൂലൈ 2015 -ൽ, ഒരു പുതിയ കരാറിനെച്ചൊല്ലിയുള്ള നീണ്ട തർക്കത്തിന് ശേഷം, 49 ദശലക്ഷം പൗണ്ടിന് മാഞ്ചസ്റ്റർ സിറ്റിയുമായി കരാറിലെത്തി. ഒരു ഇംഗ്ലീഷ് കളിക്കാരന് ലഭിക്കുന്ന ഏറ്റവും ഉയർന്ന ട്രാൻസ്ഫർ ഫീ ആണിത്.
അണ്ടർ -16, അണ്ടർ -17, അണ്ടർ -21 തലങ്ങളിൽ ഇംഗ്ലണ്ടിനെ പ്രതിനിധീകരിച്ചശേഷം, നവംബർ 2012 -ൽ ഇംഗ്ലണ്ട് ദേശീയ ടീമിനുവേണ്ടി കളത്തിലിറങ്ങിയ സ്റ്റെർലിങ് 2014 ഫിഫ ലോകകപ്പിലും കളിച്ചു. ലഘുചിത്രം|350x350ബിന്ദു|Sterling playing for [[മാഞ്ചസ്റ്റർ സിറ്റി എഫ്.സി.|Manchester City in 2016]]
കേളി ശൈലി
വിങ്ങർ, അറ്റാക്കിങ് മിഡ്ഫീൽഡർ അഥവാ സ്‌ട്രൈക്കർ എന്നീ സ്ഥാനങ്ങളിൽ ആണ് കളിക്കുന്നത് എങ്കിലും, ഒരു വിങ്ങറായി കളിക്കാനാണ് കൂടുതൽ ഇഷ്ടം. വേഗത, ഡ്രബ്ലിങ് മികവ് എന്നിവയിൽ പ്രഗല്ഭനായ സ്റ്റർലിങ്ങിനെ അലക്സിസ് സാഞ്ചെസുമായി മുൻ മാനേജർ ബ്രെണ്ടൻ റോജർസ് താരതമ്യം ചെയ്തിരുന്നു. കുറിയ ശരീരമാണ് ഉള്ളത് എങ്കിലും, അസാമാന്യമായ ശാരീരികശേഷി സ്റ്റർലിങ്ങിനു ഉണ്ട്. നവംബർ 2014, മുൻ ബാഴ്സിലോണ മധ്യനിര കളിക്കാരൻ ആയിരുന്ന ചവി സ്റ്റെർലിങ് ബാഴ്സിലോണ ടീമിൽ കളിക്കാൻ യോഗ്യനാണ് എന്ന് അഭിപ്രായപ്പെട്ടു.
നേട്ടങ്ങൾ
മാഞ്ചസ്റ്റർ സിറ്റി
ഇസ്മായിൽ II
ഇസ്മായിൽ II (ജനനം ഇസ്മായിൽ മിർസ; 31 മെയ് 1537 - 24 നവംബർ 1577) 1576 മുതൽ 1577 വരെ സഫാവിദ് ഇറാനിലെ മൂന്നാമത്തെ ഷാ ആയിരുന്നു. തഹ്‌മാസ്‌പ് ഒന്നാമൻറേയും അദ്ദേഹത്തിൻറെ പട്ടമഹിഷി സുൽത്താനം ബീഗത്തിൻറേയും രണ്ടാമത്തെ മകനായിരുന്നു. തഹ്മാസ്പിന്റെ ഉത്തരവനുസരിച്ച്, ഇസ്മായിൽ ഇരുപത് വർഷക്കാലം ഖഹ്ഖാഹെ കോട്ടയിൽ തടവിലായിരുന്നു. സാമ്രാജ്യത്തിനുമേൽ സ്വാധീനമുള്ള സാമന്തന്മാരുമായുള്ള അദ്ദേഹത്തിന്റെ നിരന്തരമായ സംഘട്ടനങ്ങൾ, അല്ലെങ്കിൽ ക്വിസിൽബാഷ് ഗോത്രങ്ങൾക്കിടയിൽ അദ്ദേഹത്തിന്റെ വർദ്ധിച്ചുവരുന്ന ജനപ്രീതി എന്നിവ തഹ്മാസ്പിന് മകന്റെ വർദ്ധച്ചുവരുന്ന സ്വാധീനത്തെക്കുറിച്ച് ജാഗ്രത പുലർത്താൻ കാരണമായി.
1576-ൽ തഹ്മാസ്പ് വ്യക്തമായ ഒരു അവകാശിയെ പ്രഖ്യാപിക്കതെ മരിച്ചു. തന്റെ സഹോദരി പാരി ഖാൻ ഖാനമിന്റെ പിന്തുണയോടെ ഇസ്മായിൽ എതിരാളികളെ മറികടന്ന് കിരീടം സ്വന്തമാക്കി. കിരീടത്തിന് അവകാശവാദമുന്നയിക്കാൻ സാധ്യതയുള്ളവരെ തടയുകയെന്ന ലക്ഷ്യത്തോടെ ഇസ്മായിൽ തന്റെ പൂർണ്ണസഹോദരൻ മുഹമ്മദ് ഖോദബന്ദയും അയാളുടെ മൂന്ന് ആൺമക്കളും ഒഴികെ രാജകുടുംബത്തിലെ എല്ലാ പുരുഷന്മാരെയും നിർമ്മാർജ്ജനം ചെയ്തു. ഭരണത്തിലും സൈന്യത്തിലും ഖിസിൽബാഷുകൾ സ്വാധീനം ചെലുത്തുമെന്ന ഭയന്ന ഇസ്മായിൽ, അവർക്ക് പകരം താൻ വിശ്വസിക്കുന്ന ആളുകളെ താക്കോൾ സ്ഥാനങ്ങളിൽ നിയമിച്ചു. ഇസ്മായിൽ ഷിയാ ഇസ്ലാം പണ്ഡിതന്മാരെ താഴ്ത്തിക്കെട്ടുകയും സുന്നി ഇസ്ലാം ഉലമയിൽനിന്ന് ആത്മീയ മാർഗനിർദേശം തേടുകയും ചെയ്തു. ഷിയാ വിശ്വാസിയായിരുന്ന പിതാവിനോടുള്ള വിരോധം കൊണ്ടായിരിക്കാം ഇതെന്ന് അനുമാനിക്കപ്പെടുന്നു.
തന്റെ ഭരണത്തിന്റെ അവസാന മാസങ്ങളിൽ, പാരി ഖാൻ ഖാനമിനെ അകറ്റിനിറുത്തിയ ഇസ്മായിൽ, തന്നെ രാജാവാക്കാനുള്ള അവളുടെ ശ്രമങ്ങൾ മറന്നുകൊണ്ട് അവളെ അറസ്റ്റ് ചെയ്തു. 1577 നവംബർ 24-ന്, അജ്ഞാതമായ കാരണങ്ങളാൽ ഇസ്മായിൽ അപ്രതീക്ഷിതമായി മരിച്ചു, എന്നാൽ ഒന്നുകിൽ പാരി ഖാൻ ഖാനം അല്ലെങ്കിൽ ഖിസിൽബാഷ് നേതാക്കളിൽപ്പെട്ട ഒരാൾ അദ്ദേഹത്തെ വിഷം കഴിപ്പിച്ചതായിരിക്കാമെന്നാണ് പൊതുവെയുള്ള നിഗമനങ്ങൾ. അദ്ദേഹത്തിന് ശേഷം അദ്ദേഹത്തിന്റെ അന്ധനായ സഹോദരൻ മുഹമ്മദ് ഖോദബന്ദ അധികാരമേറ്റു. സഫാവിദ് രാജവംശത്തെ തകർച്ചയുടെ വക്കിലെത്തിച്ച യുക്തിഹീനനും വികൃതവും കഴിവുകെട്ടതുമായ ഒരു ഭരണാധികാരിയായി സമകാലിക ചരിത്രകാരന്മാർ ഇസ്മായിലിനെ കണക്കാക്കുന്നു. എന്നിരുന്നാലും, സമകാലീനരായ നിരവധി ചരിത്രകാരന്മാർ അദ്ദേഹത്തെ ഒരു നീതിമാനായ രാജാവായി ചിത്രീകരിക്കുന്നു. ആധുനിക ചരിത്രകാരന്മാർ അദ്ദേഹത്തിന്റെ നയങ്ങളെ വിനാശകരവും വ്യക്തിത്വത്തെ അസാധാരണമാം വിധം ക്രൂരവുമായാണ് കണക്കാക്കുന്നത്.
മുൻകാലജീവിതം
ഇസ്മായിൽ മിർസ 1537 മെയ് 31 വ്യാഴാഴ്ച രാത്രി ഖോമിൽ തഹ്മാസ്പ് ഒന്നാമൻറേയും അദ്ദേഹത്തിൻറെ രണ്ടാമത്തെ പ്രധാന പത്നി സുൽത്താനം ബീഗത്തിൻറേയും രണ്ടാത്തെ പുത്രനായി ജനിച്ചു. ക്വിസിൽബാഷിലെ മൗസില്ലു വംശത്തിൽ നിന്നുള്ള അദ്ദേഹത്തിന്റെ മാതാവ് തബ്‌രീസിന്റെ ഗവർണറായിരുന്ന മൂസ സുൽത്താന്റെ സഹോദരിയുംകൂടിയായിരുന്നു. മൂസ സുൽത്താനും തഹ്‌മാസ്‌പിന്റെ മാതൃസഹോദരനും സുൽത്താനത്തിന്റെ പിതാവുമായിരുന്ന ഇസ ഖാനുമായി ചിലപ്പോൾ ആശയക്കുഴപ്പത്തിലാകാറുണ്ട്. ഇസ്മായിൽ തന്റെ ബാല്യകാലം രാജകൊട്ടാരത്തിൽ ചെലവഴിക്കവേ അദ്ദേഹത്തിന്റെ ജ്യേഷ്ഠനും അനന്തരാവകാശിയുമായിരുന്ന മുഹമ്മദ് ഖോദബന്ദ ഹെറാത്തിലെ ഗവർണറായി നിയമിക്കപ്പെടുകയും കസ്വിനിലെ രാജകൊട്ടാരത്തിൽ ഏക സന്താനമായിരുന്നു ഇസ്മായിൽ; അങ്ങനെ പിതാവിന്റെ എല്ലാ ശ്രദ്ധയും നേടുകയും ചെയ്തു. യുവാവായ ഇസ്മയിലിന്റെ ധൈര്യത്തിൻറെ പേരിൽ തഹ്മാസ്പ് അവനെ സ്നേഹിക്കുകയും അഭിനന്ദിക്കുകയും ചെയ്തു. കുട്ടിക്കാലത്ത് തന്നെ കുതിരസാവരി, അമ്പെയ്ത്ത് എന്നിവയും വായനയും എഴുത്തും ഇസ്മായിൽ അഭ്യസിച്ചു.
1547-ലെ വേനൽക്കാലത്തിന്റെ അവസാനത്തിൽ, ഷായുടെ സഹോദരനും മുൻ ഗവർണറുമായിരുന്ന അൽഖാസ് മിർസ പരാജയപ്പെട്ട ഒരു കലാപത്തെത്തുടർന്ന് ഓട്ടോമൻ സാമ്രാജ്യത്തിലേക്ക് പലായനം ചെയ്തതോടെ ഇസ്മയിൽ ഷിർവാൻ ഗവർണറായി അവരോധിതനായി. അവിടെ, ശിർവൻഷായുടെ സിംഹാസനത്തിന് അവകാശവാദമുന്നയിക്കുന്ന തഹ്മാസ്‌പിന്റെ അനന്തരവനും ഖലീലുല്ലാ രണ്ടാമന്റെ മകനുമായിരുന്ന ബുർഹാൻ അലിയിൽനിന്ന് ഇസ്മയിൽ ഒരു കലാപം നേരിടുകയും ഒട്ടോമൻ സാമ്രാജ്യം അയാളെ പിന്തുണയ്ക്കുകയും ചെയ്തു. ഇസ്മയിലിന്റെ ലാല (രക്ഷാകർത്താവ്) ഗോക്ച സുൽത്താൻ സിയാദ്‌ലു ഖ്വജറിന്റെ നേതൃത്വത്തിലുള്ള ഒരു സൈന്യം അയാളെ പരാജയപ്പെടുത്തി. 1547-ൽ, ഒട്ടോമൻ-സഫാവിദ് യുദ്ധകാലത്ത്, കിഴക്കൻ അനറ്റോലിയയിൽ എണ്ണമറ്റ ഓട്ടോമൻ സേനയ്‌ക്കെതിരെ പ്രാദേശിക ശിർവാനി യോദ്ധാക്കളെ അണിനിരത്തി ഇസ്മായിൽ മിർസ മികച്ച വിജയത്തിലേക്ക് കൊയ്തു. 1548 ആഗസ്റ്റ് 25-ന്, അൽഖാസ് മിർസയുടെയും ഒട്ടോണക്കാരുടെയും സംയുക്ത പ്രചാരണത്തെത്തുടർന്ന് അരാജകത്വത്തിൽ നിന്നും ക്രമക്കേടിൽ നിന്നും പലായനം ചെയ്ത സിവിലിയന്മാരെ കൊലപ്പെടുത്തി, കാർസ് നഗരം കൊള്ളയടിക്കാൻ നേതൃത്വം നൽകിയ ഇസ്മായിൽ, അൽഖാസ് മിർസയുടെയും ഒട്ടോമനുകളുടേയും സംയുക്ത ആക്രമണത്തിനുശേഷമുണ്ടായ അരാജകത്വത്തിൽ നിന്നും ക്രമസമാധാനപ്രശ്നങ്ങളിൽനിന്നും രക്ഷതേടി ഓടിപ്പോയ നഗരത്തിലെ സാധാരണക്കാരെ കൊന്നൊടുക്കി. അവിടെവെച്ച് നഗരത്തിന്റെ ഗവർണറിൽനിന്ന് അദ്ദേഹത്തിനുനേരേ വധശ്രമമുണ്ടായി. പ്രതികാരമായി, ഓട്ടോമൻ തടവുകാരെ കൂട്ടക്കൊല ചെയ്യാനും കാർസ് കോട്ട തകർക്കാനും അദ്ദേഹം ഉത്തരവിട്ടു. സമാധാനത്തിന്റെ ഒരു കാലഘട്ടത്തിനുശേഷം, 1552 ലെ ശൈത്യകാലത്ത്, 8000 ആളുകളുമായി ഇസ്മായിൽ എർസുറം നഗരത്തിൽ മിന്നലാക്രമണം നടത്തുകയും നഗരത്തിനടുത്തുള്ള ഓട്ടോമൻ കോട്ട നശിപ്പിക്കുകയും ചെയ്തു. ഓട്ടോമൻ സൈന്യാധിപനും എർസുറം ഗവർണറുമായിരുന്ന ഇസ്‌കന്ദർ പാഷ ശത്രുസൈന്യം നഗരത്തിൽ കടക്കുന്നതിനുമുമ്പ് ഇസ്മായിലിന്റെ സൈന്യവുമായി യുദ്ധം ചെയ്യാൻ തീരുമാനിച്ചു. യുദ്ധം ഒരു സമനിലയിൽ അവസാനിച്ചതോടെ ഇസ്മായിൽ പടിഞ്ഞാറോട്ട് പിൻവാങ്ങുകയും പരാജയപ്പെട്ടുവെന്ന പ്രതീരി ജനിപ്പിക്കുകയും ചെയ്തു. ഇസ്‌കന്ദർ പാഷ ഇസ്മയിലിനെ പിന്തുടർന്നതിനേത്തുടർന്ന് ഒരു പുതിയ സഫാവിദ് സൈന്യത്തെ അഭിമുഖീകരിക്കുകയും കനത്ത നാശനഷ്ടങ്ങളോടെ അയാൾ പരാജയപ്പെടുകയും ചെയ്തു.
എർസുറമിലെ വിജയം ഖിസിൽബാഷിൽ ഇസ്മയിലിന് പ്രശസ്തിയും ബഹുജനസമ്മതിയും നേടിക്കൊടുത്തുവെങ്കിലും ഓട്ടോമൻ സാമ്രാജ്യവുമായുള്ള യുദ്ധത്തിന്റെ മൂന്നാം ഘട്ടത്തിൽ അമസ്യയുടെ സമാധാന ഉടമ്പടിയോടെ മെസൊപ്പൊട്ടേമിയയിലെ സഫാവിദ് ഭൂമി ഓട്ടോമനുകളിലേയ്ക്ക് കൈമാറ്റം ചെയ്യപ്പെട്ടു. അപ്പോഴും, ചെറുപ്പത്തിൽ തന്നെ ഓട്ടോമൻമാർക്കെതിരായ പോരാട്ടങ്ങൾ വിജയകരമായി നയിച്ച ഒരു പ്രശസ്ത സൈനികനായി ഇസ്മായിൽ ഖിസിൽബാഷിന്റെ ഓർമ്മയിൽ തുടർന്നു.
തടവുകാലം
ബയാത്ത് ഗോത്രത്തലവനും രണ്ട് സുൽ അൽ-ഖദർ അമീറുമാരും ഉൾപ്പെടെ രാജസഭയിെ ഇസ്മയിലിന്റെ സഖ്യകക്ഷികളെ ഉന്മൂലനം ചെയ്യാൻ തഹ്മാസ്പ് ഉത്തരവിട്ട സമയത്ത് ഇസ്മായിൽ ഖസ്‌വിനിലേക്കുള്ള യാത്രയിലായിരുന്നു. മാത്രമല്ല, തഹ്‌മാസ്‌പ് ഇസ്മയിലിനെ ഖസ്‌വിനിലേക്ക് കടക്കാൻ അനുവദിക്കാതെ പകരം സാവേയിൽ വെച്ച് അറസ്റ്റ് ചെയ്യാൻ ഉത്തരവിട്ടു. ഈ പ്രവൃത്തിക്ക് ഉപോദ്ബലകമായി സൂചിപ്പക്കപ്പെടുന്ന വ്യത്യസ്ത കാരണങ്ങളിൽ പ്രധാനമായും ഇസ്മയിലിന്റെ ജനപ്രീതിയെക്കുറിച്ചുള്ള തഹ്മാസ്‌പിന്റെ മനോവിഭ്രാന്തിയും ഓട്ടോമൻ അതിർത്തി പ്രദേശങ്ങളിൽ ഇസ്മയിലിന്റെ ആവർത്തിച്ചുള്ള ആക്രമണങ്ങളും അവസാനമായി, ഇസ്മയിലിന്റെ അസന്മാർഗ്ഗ്ക പ്രവർത്തികളും മയക്കുമരുന്നിനോടുള്ള ആസക്തിയും തഹ്മാസ്‌പിന്റെ രോഷം ആളിക്കത്തിച്ചതായിരിക്കാം. 1557-ൽ ഇസ്മയിലിനെ ഖഹ്ഖാഹെ കോട്ടയിൽ തടവിലിടാൻ ഷാ ഉത്തരവിട്ടതോടെ അവിടെ അദ്ദേഹം പത്തൊൻപത് വർഷം തടവിൽ കിടന്നു. ഈ തീരുമാനം എടുക്കാൻ തഹ്‌മാസ്‌പിനെ അദ്ദേഹത്തിൻറെ ഗ്രാൻഡ് വിസിയർ, മസൂം ബേഗ് സഫാവിയും (അദ്ദേഹത്തിന്റെ പ്രിയപ്പെട്ട മകൻ ഹൈദർ മിർസയുടെ ലാല) സ്വാധീനിച്ചതായി തോന്നുന്നു.
ഇസ്മായിലുമായി അടുപ്പത്തിലാകാതിരിക്കാനും അയാളോട് സഹതാപം തോന്നാതിരിക്കുന്നതിനും രണ്ട് വർഷം കൂടുമ്പോൾ ഇസ്മയിലിന്റെ കാവൽഭടന്മാരെ മാറ്റി. ജയിലിൽ കിടന്നതിന്റെ പ്രാരംഭ കാലഘട്ടത്തിൽ, അദ്ദേഹത്തെ ചങ്ങലകളിൽ ബന്ദിച്ചിന്നുവെങ്കിലും പിന്നീട് കോട്ടയുടെ മുറ്റത്തേക്ക് നടക്കാനും ആഗ്രഹപ്രകാരം ജയിലിലേക്ക് മടങ്ങാനും അനുവദിച്ചു.
ഇസ്മായിൽ ഖഹ്ഖാഹയിൽ തടവിലായിക്കെ, മക്കളിൽ ആരെയും കിരീടാവകാശിയായി നിയമിക്കാൻ ആഗ്രഹിക്കാത്ത തഹ്മാസ്പിനെ പിന്തുടർച്ചയെന്ന ചോദ്യവുമായി ഖിസിൽബാഷ് നേതാക്കൾ നേരിട്ടു. രണ്ട് പിന്തുടർച്ചാവകാശികളിൽ ഒരാളായ ഷായുടെ പ്രിയപ്പെട്ട മകൻ ഹൈദർ മിർസ, ഉസ്താജ്‌ലു ഗോത്രം, ശൈഖവന്ദ് വംശം (സഫാവിദ് രാജവംശത്തിന്റെ പൂർവ്വികനായ ഷെയ്ഖ് സഫി-അദ്-ദിൻ അർദാബിലിയുമായി ബന്ധപ്പെട്ടത്) പിന്തുണയ്‌ക്കപ്പെട്ടതായിരുന്നു. ഒപ്പം കൊട്ടാരത്തിലെ ശക്തമായ ജോർജിയൻ ഗോലാമുകളും (സൈനിക അടിമകളും) വെപ്പാട്ടികളുടേയും പിന്തുണ ഹൈദറിനായിരുന്നു. തഹ്‌മാസ്‌പിന്റെ സ്വാധീനമുള്ള മകളായ പരി ഖാൻ ഖാനുമും മറ്റ് ഖിസിൽബാഷ് ഗോത്രങ്ങളായ അഫ്‌ഷർ, ഖജാർ, റംലു എന്നിവരും പിന്തുണച്ചിരുന്ന ഇസ്‌മയിൽ ആയിരുന്നു മറ്റൊരു പിന്തുടർച്ചാവകാശി. 1571-ൽ ഇസ്മായിൽ ഒരു വധ ഗൂഢാലോചനയിൽ നിന്ന് രക്ഷപ്പെട്ടു. ആ വർഷം ഹയ്ദർ മിർസ കഹ്ഖാഹ കോട്ടയിലെ കാസ്റ്റലന് ഇസ്മായിലിനെ ഇല്ലാതാക്കണമെന്ന് അഭ്യർത്ഥിച്ചുകൊണ്ട് ഒരു കത്ത് എഴുതി. പാരി ഖാൻ ഖാനും ഈ പദ്ധതിയെക്കുറിച്ച് മനസ്സിലാക്കുകയും തഹ്മാസ്പിനെ അറിയിക്കുകയും ചെയ്തു. അപ്പോഴും ഇസ്മയിലിനോട് വാത്സല്യം പുലർത്തിയിരുന്ന രാജാവ്, വധശ്രമമുണ്ടായാൽ ജയിലിൽ കാവലിരിക്കാൻ അഫ്ഷർ ആയുധധാരികളായി പടയാളികളോട് ഉത്തരവിട്ടു.